KPLB segerakan inisiatif sokong bantuan banjir Keluarga Malaysia

PUTRAJAYA, 2 Januari - Kementerian Pembangunan Luar Bandar (KPLB) akan menyegerakan bantuan banjir Keluarga Malaysia berdasarkan inisiatif yang diumumkan Perdana Menteri, Datuk Seri Ismail Sabri Yaakob dalam perutusan tahun baru 2022.Menterinya Datuk Seri Mahdzir Khalid berkata, KPLB bersama 8 agensinya iaitu MARA, RISDA, FELCRA, KEJORA, KESEDAR, KETENGAH, KEDA dan PERDA, sedia melaksanakan inisiatif bantuan Keluarga Malaysia pada kadar segera mengikut peruntukan sedia ada."Ketika ini dalam fasa pasca banjir, KPLB dan semua agensi di bawahnya sedang melaksanakan kerja-kerja penilaian kerosakan yang dialami oleh penduduk terjejas banjir, selain menjalankan kerja-kerja pembersihan menerusi pasukan sukarelawan yang turun padang di Bentong, Hulu Langat dan juga Banting.Kita juga komited dalam memastikan segala bantuan disalurkan segera bagi memastikan kebajikan dan keperluan penduduk terjejas banjir terutama di luar bandar terjamin", katanya dalam satu kenyataan media hari ini.Jelas Mahdzir, lebih 3,000 sukarelawan KPLB dan agensinya digerakkan bagi membantu kerja-kerja pembersihan rumah penduduk terjejas banjir termasuk membaiki pendawaian dan barangan elektrik di Kawasan Angkat di Bukit Changgang, Banting, Huala Langat dan Kampung Karak Setia, Bentong, Pahang.KPLB juga, memperuntukkan sejumlah RM4 juta dalam bentuk sumbangan barangan keperluan seperti bakul makanan dan kit pembersihan diri kepada penduduk terjejas.Bagi bantuan baik pulih rumah, KPLB menyediakan peruntukan RM15,000 bagi setiap rumah penduduk luar bandar yang layak menerima bantuan itu.Manakala RM56,000 diperuntukkan bagi bantuan bina baharu rumah penduduk terjejas banjir yang kehilangan kediaman sepenuhnya.


Omicron di Malaysia

KUALA LUMPUR, 2 Januari - Kementerian Kesihatan (KKM) tidak menolak besar kemungkinan gelombang varian Omicron akan bermula di Malaysia sepertimana yang berlaku di negara-negara lain.Justeru Menterinya Khairy Jamaluddin menegaskan, beberapa langkah segera perlu diambil untuk memperlahankan penularan varian membimbangkan (VOC) itu.Menurut entri dilaman twitternya pada Ahad, antara langkah memperlahankan penularan Omicron termasuk liputan dos penggalak yang luas, pemakaian pelitup muka, pengudaraan yang baik, #TRIIS (ujian, lapor, mengasingkan), MySJ Trace dan kawalan pintu masuk antarabangsa.Mengulas lanjut Khairy berkata dengan memperlahankan jangkitan Omicron ia mampu mengelakkan sistem kesihatan awam menjadi lumpuh.Katanya lagi kadar kebolehjangkitan Omicron lebih tinggi berbanding Delta.Setakat semalam, jumlah keseluruhan varian itu di negara ini adalah sebanyak 64 kes.Jelas beliau, sebanyak 32 kes atau 50 peratus daripada keseluruhan jangkitan Omicron yang dikesan di Malaysia berlaku dalam kalangan jemaah umrah.


Keselamatan barangan elektrik akibat banjir

TANGKAK, 2 Januari - Pastikan suis utama atau soket tidak basah atau ada lumpur sebelum menghidupkan peralatan elektrik.

Ini antara pesanan penting yang sering diingatkan kepada penduduk terkesan banjir.Tenaga pengajar jurusan Pendawaian Elektrik di Institut Latihan Perindustrian (ILP) Tangkak Johor Syed Mohd Aizuddin Tuan Sembak berkata, papan pemutus litar bocor ke bumi (ELCB) dalam suis utama yang masih basah atau berlumpur boleh menyebabkan renjatan elektrik."Kalau dalam keadaan basah, jangan ‘on’ (hidupkan suis) lagi. Kalau plag atau soket masih basah tapi kita terus ‘on’ suis, boleh berlaku renjatan elektrik dan kita risau peralatan elektrik rosak dan pengguna terdedah kepada bahaya. Sebab itu saya bersama rakan-rakan lain turun ke beberapa lokasi dilanda banjir untuk periksa suis utama dan soket disetiap rumah mangsa banjir secara percuma. Kami hanya memerlukan waktu minimum 2 minit bagi memeriksa soket dan 5 minit untuk ELCB," Kata Syed Mohd Aizuddin di sini.Beliau berkata lebih 600 tenaga mahir kejuruteraan elektrik di seluruh negara bergabung dibawah pertubuhan bukan kerajaan (NGO) Komuniti Teknikal Islam Malaysia (Komtech) telah memberikan perkhidmatan pemeriksaan pendawaian elektrik di kawasan kediaman yang terjejas akibat banjir - BERNAMA


Banjir di Kelantan semakin pulih

JELI, 2 Januari - Keadaan banjir di Kelantan semakin pulih apabila hanya 3 Pusat Pemindahan Sementara (PPS) masih aktif bagi menempatkan 255 penduduk terjejas banjir yang melibatkan 94 keluarga di jajahan Jeli dan Kuala Krai.  Menurut Info Bencana (JKM), Jeli menempatkan mangsa banjir tertinggi setakat ini iaitu melibatkan 179 penduduk walaupun hanya 1 PPS yang masih beroperasi di Sekolah Kebangsaan (SK) Kuala Balah. Manakala, Kuala Krai merekodkan 76 penduduk terjejas banjir masih ditempatkan di 2 PPS iaitu Sekolah Rendah Jenis Kebangsaan Yuk Chai dan Sekolah Kebangsaan (SK) Biak A. Sementara itu, menurut Laman Sesawang Public InfoBanjir, setakat pukul 12 tengah hari, 4 sungai di negeri itu melepasi paras amaran, antaranya Sungai Kelantan di Kuala Krai (24.48 meter); Sungai Kelantan di Kusial, Tanah Merah (14.81 meter), Sungai Golok di Rantau Panjang (8.84 meter) dan Sungai Rantau Panjang, Pasir Mas (8.87 meter). 3 sungai lagi berada diparas waspada iaitu Sungai Galas, Limau Kasturi Gua Musang (59.32 meter); Sungai Lebir Kampung Karangan, Kuala Krai (31.19 meter) dan Sungai Kelantan di Jeti Kastam di Kota Bharu (3.62 meter).


97.7 peratus populasi dewasa di Malaysia lengkap suntikan vaksin COVID-19

KUALA LUMPUR, 2 Januari - Lebih 22.85 juta individu atau 97.7 peratus populasi dewasa di negara ini telah lengkap menerima suntikan vaksin COVID-19.Berdasarkan data Kementerian Kesihatan menerusi laman COVIDNOW, kira-kira 23.15 juta individu menerima sekurang-kurangnya satu dos vaksin.Bagi populasi remaja berusia yang 12 hingga 17 tahun pula, sejumlah 2,756 306 telah melengkapkan vaksinasi.2,847 794 lagi menerima sekurang-kurangnya 1 dos vaksin.Statistik harian juga menunjukkan 40,729 dos vaksin diberikan semalam.Ia melibatkan 512 dos pertama, 754 dos lengkap dan 39,463 dos penggalak - BERNAMA


Luruan Monsun diramal berterusan sehingga 4 Januari ini

KUALA LUMPUR, 2 Januari - Jabatan Meteorologi Malaysia (MetMalaysia) memaklumkan bahawa Luruan Monsun dijangka berterusan sehingga 4 Januari ini.

Menurutnya, amaran angin kencang dan laut bergelora bagi kategori pertama dan kedua telah dikeluarkan bagi perairan pantai timur Semenanjung termasuk Timur Johor, Sarawak dan Sabah sehingga Selasa depan.Amaran hujan lebat berterusan (peringkat buruk dan waspada) telah dikemaskini bagi Pahang, Negeri Sembilan, Melaka, Johor, Perak, Selangor, Kuala Lumpur dan Putrajaya sehingga esok.Manakala di Kelantan, Terengganu, barat Pahang dan utara Sabah sehingga 4 Januari.Ketua Pengarah MetMalaysia, Muhammad Helmi Abdullah berkata, bacaan tersebut dibuat berdasarkan analisis Model Penyelidikan dan Ramalan Cuaca, Jabatan Meteorologi Malaysia ; Pusat Eropah untuk Ramalan Cuaca Julat Sederhana dan Sistem Ramalan Global. Orang awam dinasihatkan untuk sentiasa merujuk kepada laman web www.met.gov.my dan semua platform media untuk semakan lokasi yang berkaitan.


Penduduk terjejas banjir di Sabah meningkat

SABAH, 2 Januari - Jumlah penduduk terjejas banjir di Sabah meningkat kepada 717 orang dan 7 Pusat Pemindahan Sementara (PPS) dibuka .Sehingga pukul 10 pagi ini; 8 Daerah dilanda banjir adalah Kota Marudu, Paitan, Beluran, Telupid, Kinabatangan, Lahad Datu, Ranau dan Sandakan.Jurucakap Angkatan Pertahanan Awam Malaysia (APM) Sabah berkata, Kota Marudu kekal mencatatkan jumlah mangsa banjir tertinggi iaitu 504 orang daripada 167 keluarga.Pertambahan penduduk terjejas banjir membabitkan 62 penduduk di Paitan dan Beluran."Jumlah penduduk terjejas banjir yang dicatatkan setakat ini seramai 536 terdiri daripada 182 ketua isi keluarga. Penduduk terjejas banjir di Kota Marudu masih ditempatkan di PPS Dewan Sekolah Kebangsaan (SK) Teritipan dan Dewan Sekolah Menengah Kebangsaan (SMK) Tandek." Katannya disini.Pertambahan penduduk terjejas banjir di Sabah berikutan 15 kampung di Paitan dinaiki air dan sebuah lagi kampung di Beluran.


6 sungai Pahang merekodkan bacaan melepasi paras bahaya

PAHANG, 2 Januari - 6 sungai di Pahang telah merekodkan bacaan air sungai melepasi paras bahaya setakat pukul 8 pagi tadi, berbanding 4 sungai semalam.Menurut laman sesawang Jabatan Pengairan dan Saliran (JPS), sungai berkenaan 3 di daerah Lipis manakala masing-masing 1 di Jerantut, Bera dan Maran.Sungai terbabit ialah Sungai Tanum di Jambatan Chegar Perah, Lipis yang merekodkan bacaan 99.67 meter berbanding paras bahaya 97.25 meter.Sungai Jelai di Jeti Lipis, Lipis pula merekodkan 66.11 meter berbanding 62 meter manakala Sungai Lipis di Benta, Lipis 75.38 meter berbanding 73.50 meter.Ini diikuti Sungai Pahang di Paya Gintong, Jerantut dengan catatan 45.67 meter berbanding paras bahaya 41 meter dan Sungai Serting di Jambatan Padang Gudang, Bera, dengan catatan 32.06 meter berbanding paras bahaya 29.70 meter.Selain itu, 9 sungai mencatatkan bacaan melebihi paras amaran, manakala paras waspada pula membabitkan 7 sungai.


7,252 penduduk terjejas banjir masih ditempatkan di 113 PPS

KUALA LUMPUR, 2 Januari - Setakat pukul 9.30 pagi tadi, aplikasi Info Bencana Jabatan Kebajikan Masyarakat (JKM) merekodkan 7,252 orang daripada 2,010 keluarga masih ditempatkan di 113 PPS.Negeri Sembilan, Pahang, Johor dan Melaka mencatatkan angka tertinggi iaitu masing-masing dengan 1,770, 1,750, 1,622 dan 1,161 orang.Di Sabah pula 504 orang membabitkan 129 keluarga belindung di 3 PPS.Manakala penduduk terjejas banjir di Kelantan dan Terengganu pula menurun kepada 308 dan 137 orang.


Hujan lebat berterusan di 4 negeri diramal berlaku sehingga esok

KUALA LUMPUR, 2 Januari - Hujan lebat berterusan diramalkan berlaku di Pahang, Negeri Sembilan, Melaka dan Johor sehingga esok.Jabatan Meteorologi Malaysia (MetMalaysia) mengeluarkan amaran peringkat jingga (buruk) di kawasan Jerantut, Maran, Kuantan, Bera, Pekan dan Rompin, Pahang.Amaran sama turut dikeluarkan bagi Kuala Pilah, Rembau, Jempol dan Tampin di Negeri Sembilan manakala Tangkak, Segamat, Muar, Batu Pahat, Kluang, Mersing dan Kota Tinggi di Johor serta seluruh Melaka.Hujan berterusan peringkat kuning (waspada) pula dijangka berlaku di Perak, Selangor, Kuala Lumpur, Putrajaya, Negeri Sembilan dan Johor hingga esok.Daerah terlibat ialah Manjung, Kinta, Perak Tengah, Kampar, Bagan Datuk, Hilir Perak, Batang Padang, Muallim, Jelebu, Seremban, Port Dickson, Pontian, Kulai dan Johor Bahru.Hujan berterusan peringkat kuning juga dijangka berlaku di Kelantan, Terengganu, Pahang dan Sabah hingga Selasa ini.Kawasan terlibat ialah Cameron Highlands, Lipis, Raub, Bentong, Temerloh, Tuaran, Ranau, Kota Belud, Telupid, Beluran, Sandakan dan Kudat - BERNAMA


Banjir di Johor lebih 1,600 orang dipindahkan ke 28 PPS

JOHOR, 2 Januari - Sehingga pukul 8 pagi tadi, seramai 1,646 penduduk terjejas banjir yang melibatkan 425 keluarga direkodkan di Tangkak dan Segamat.  Sebanyak 27 Pusat Pemindahan Sementara (PPS) beroperasi di Segamat, manakala 1 PPS di Tangkak.  Exco Kesihatan dan Alam Sekitar, R. Vidyanathan memaklumkan, PPS SJK(c) Tah Kang di Segamat merekodkan angka paling ramai dipindahkan iaitu 274 daripada 70 keluarga.  "PPS Sekolah Kebangsaan (SK) Kampung Tenang, 267 orang, diikuti Dewan SK Batu Anam, 256 orang. PPS Dewan Serbaguna Logah pula, 211 orang, PPS Sekolah Rendah Jenis kebangsaan cina Ai Chun, 169 orang. " Kata R. Vidyanathan di sini. Di Tangkak, angka penduduk yang dipindahkan ke PPS Sekolah Agama Bandar Tangkak kekal 31 orang, sejak mula dibuka petang semalam.  Paras air di Sungai Segamat juga kini melebihi paras bahaya, 9.14 meter iaitu 9.45 meter


Tangguh umrah, agensi pelancongan mohon kerajaan pertimbang keputusan, elak kerugian kepada jemaah buat tempahan lebih awal

Kuala Lumpur, 2 Januari - Beberapa persatuan agensi pelancongan meminta kerajaan agar mempertimbang semula keputusan menangguhkan perjalanan rakyat negara ini untuk mengerjakan ibadah umrah.

Ketua Pegawai Eksekutif (CEO) TH Travel & Services Sdn Bhd, Datuk Ahmad Ruzman Ahmad Razali berkata, penangguhan itu akan menyebabkan bakal jemaah umrah yang telah membuat tempahan dan pembayaran kepada agensi pelancongan menanggung kerugian kewangan besar.

"Sebelum dapat visa umrah, agensi perlu membuat pembayaran melalui sistem e-wallet yang disediakan Kementerian Haji dan Umrah Arab Saudi, selepas bayar untuk kos pengangkutan bas dan hotel barulah keluar visa umrah. Kalau ada berlaku penundaan di pihak Malaysia maka amaun yang telah dibayar tidak akan dikembalikan, serta agensi pelancongan tidak  boleh membuat pembayaran semula kepada jemaah. Jadi diharap apa sahaja kerugian ditanggung oleh jemaah dan agensi wajar diambil kira," katanya pada sidang media di ibu negara.

Sementara itu, Persatuan Pengendalian Pelancongan Bumiputera Malaysia, BUMITRA melaporkan anggaran kos kerugian yang perlu ditanggung jemaah yang telah berdaftar susulan penundaan yang diumumkan kerajaan semalam adalah sebanyak RM210 juta. - Bernama


MASJID TANAH, 1 Januari - Kerja  penambahbaikan ban pecah di sungai-sungai sekitar Lubuk China, Masjid Tanah perlu dilakukan secepat mungkin.   Ketua Menteri Melaka, Datuk Seri Sulaiman Md Ali menjelaskan, walaupun sudah bermula namun terhenti kerana paras air meningkat dan banjir berulang di kampung berhampiran.   Jelasnya, sekiranya paras air sungai kembali turun kerja-kerja baik pulih perlu disambung dengan tenaga kerja maksimum.   ”Apabila paras air itu akan turun ke bawah kembali kepada pasaras biasa saya sudah minta pengarah JPS, kami ada kerjasama bersama, kena tambahkan banyak tenaga kerja  dan banyakkan lagi mesin supaya kerja boleh disingkatkan dan cuba siapkan dalam tempoh 1 bulan atau secepat yang mungkin", kata Sulaiman kepada pemberita selepas mengadakan lawatan ke Pusat Pemindahan Sementara (PPS) di SMK Lubuk China, di sini Dalam perkembangan lain, kerajaan negeri akan mempertimbangkan untuk menyalurkan bantuan wang ihsan seribu ringgit kali kedua bagi penduduk terjejas banjir berulang.   Sehingga kini sebanyak 8 PPS sudah dibuka di Melaka dengan 7 di Alor Gajah dan 1 di Melaka Tengah


Misi bantuan pascabanjir KPPK, bantu penduduk terjejas di 50 kampung

KUALA SELANGOR,1 Januari- Kementerian Perusahaan, Perladangan dan Komoditi, KPPK menyumbangkan lebih RM500,000 bagi membantu penduduk terjejas banjir di 50 buah kampung sekitar Selangor termasuk di Pahang.Misi Bantuan PascaBanjir KPPK anjuran bersama Majlis Getah Malaysia, MRC itu menyumbang bantuan berbentuk wang tunai sebanyak RM500 untuk satu keluarga selain memberi barangan asas seperti peralatan dapur dan tilam.Ketua Setiausaha KPPK, Datuk Ravi Muthayah berkata program yang menghimpunkan seramai 600 sukarelawan yang terdiri daripada NGO dan Pelajar Institusi Pengajian Tinggi itu direalisasikan hasil sumbangan derma agensi dan pekerja di bawah kementeriannya."Lebih daripada RM500,000 tidak termasuk bantuan yang diberi pihak kerajaan, ini daripada wang sukan, agensi dan wang kementerian sendiri.. tidak menggunakan wang kerajaan..ia sumbangan daripada pihak kita, sumbangan ikhlas kakitangan", katanya ketika Misi Bantuan PascaBanjir KPPK di Kampung Asahan, Kuala Selangor.


8.6 juta saman trafik diselesaikan sepanjang tempoh diskaun 80 peratus

DUNGUN, 1 Januari - Sebanyak 8.6 juta saman trafik telah dilunaskan sepanjang tempoh pelaksanaan tawaran diskaun 80 peratus saman trafik sempena 100 Hari Aspirasi Keluarga Malaysia bermula 9 Disember hingga semalam.Ketua Polis Negara Tan Sri Acryl Sani Abdullah Sani berkata, inisiatif tersebut mendapat sambutan amat menggalakkan daripada masyarakat memandangkan jumlah keseluruhan saman yang diselesaikan sepanjang tahun 2021 adalah sebanyak 12.2 juta saman."8.6 juta saman diselesaikan berbanding dengan hampir 12.2 juta saman yang diselesaikan bagi keseluruhan tahun 2021. Jadi saya percaya kebanyakan saman tersebut telah pun diselesai oleh mereka yang masih ada lagi saman tertunggak," kata Acryl Sani selepas melakukan tinjauan di Pos Kawalan Tempat Kejadian (PKTK) Banjir di Kampung Jongok Batu, di sini.Beliau berkata, pihaknya tidak bercadang melanjutkan tempoh tawaran diskaun itu memandangkan kaunter pembayaran trafik di seluruh negara dilihat lengang mulai hujung bulan lepas.


217 Individu ditahan dalam Ops Ambang Tahun Baharu 2022 di Pulau Pinang.

GEORGETOWN, 1 Januari - Seramai 217 individu ditahan dalam Ops Ambang Tahun Baru 2022 di sekitar Pulau Pinang atas pelbagai kesalahan melibatkan narkotik, jenayah dan kesalahan jalan raya. Kesemua individu berusia antara 15 hingga 50 tahun itu diberkas dalam operasi yang bermula petang semalam hingga pagi tadi.  Ketua Jabatan Siasatan Jenayah (JSJ) negeri, Senior Asisten Komisioner (SAC) Rahimi Ra’ais berkata, pemeriksaan dilakukan terhadap lebih 8,000 individu dan kira-kira 5,000 kenderaanMenerusi Ops itu, 52 buah motosikal disita kerana gagal mengikut spesifikasi ditetapkan dan mengundang bahaya kepada pengguna jalan raya lain."Polis turut melaksanakan 42 sekatan jalan raya di seluruh Pulau Pinang dan telah mengeluarkan sejumlah 1,301 saman dan menyita 52 motosikal atas pelbagai kesalahan trafik," katanya dalam sidang media Ops Ambang Tahun Baharu 2022 di Ibu Pejabat Kontinjen (IPK) Pulau Pinang. Selain itu polis turut menahan 144 individu atas pelbagai kesalahan narkotik serta merampas dadah bernilai RM17,338.Kesemua individu berkenaan ditahan di bawah Seksyen 45 (1) Akta Pengangkutan Jalan 1987, Enakmen Hiburan dan Tempat-Tempat Hiburan 1998, Akta Bahan Letupan 1957 dan Seksyen 39 (b) Akta Dadah Berbahaya 1952.


BANJIR : 50 nyawa menjadi korban banjir setakat ini

DUNGUN, TERENGGANU , 1 Januari - 50 nyawa menjadi korban banjir setakat ini.

Manakala nasib dua lagi individu yang masih hilang kekal menjadi tanda tanya.

Menurut Ketua Polis Negara, Tan Sri Acryl Sani Abdullah Sani, operasi mencari dan menyelamat individu hilang giat dijalankan di Telemong dan Bentong, Pahang.

"Setakat ini pihak PDRM mencatatkan jumlah kematian akibat banjir seramai 50 mangsa dengan dua lagi masih belum ditemukan atau hilang dan setakat ini (pagi tadi) dimaklumkan ada dua premis atau pun pondok polis terkesan dengan banjir iaitu satu di Pekan satu di Jerantut setakat jam 6 pagi tadi tapi sehingga pukul 12 tengah hari tadi kedua-kedua pondok polis tersebut telah pun surut air dan masih dalam proses pembersihan," kata Acryl Sani selepas meninjau situasi banjir di Kampung Pasir Raja dan di pos kawalan Jongok Batu, Hulu Dungun.

Beliau berpuas hati dengan pengoperasian bencana banjir di seluruh negara khususnya di Terengganu yang melibatkan pelbagai agensi kerajaan dan swasta.


Operasi BAHIS, sedia digerakkan untuk misi akan datang

KUALA LANGAT, 1 Januari- Op Bantu Hingga Selesai atau BAHIS yang digerakkan sukarelawan Kementerian Komunikasi dan Multimedia (KKMM) akan meneruskan misinya berdasarkan permintaan.Menteri KKMM, Tan Sri Annuar Musa berkata, pihaknya masih berkeupayaan untuk menggerakkan tenaga sukarelawannya bagi menjayakan misi akan datang.Sepanjang lima hari Op Bahis dijalankan, 1500 sukarelawan KKMM dan rakan strategiknya telah menjalankan 172 operasi pembersihan di Sungai Lui Hulu Langat, Sri Muda Shah Alam dan Bukit Changgang Sepang.Bantuan peralatan asas seperti periuk nasi, kipas elektrik, tilam, dan wang tunai serta barangan makanan turut diberi kepada penduduk terjejas.


Enam negeri terkesan banjir, 4,635 orang daripada 1,394 keluarga ditempatkan di 71 PPS

KUALA LUMPUR, 1 Januari- Enam negeri dilaporkan terkesan dengan bencana banjir sehingga jam 12 tengah hari tadi.Sebanyak 17 daerah di negeri Kelantan, Terengganu, Pahang, Johor, Negeri Sembilan dan Sabah masih terjejas.Agensi Pengurusan Bencana Negara dalam kenyataannya memaklumkan seramai 4,635 orang daripada 1,394 keluarga direkodkan sedang berlindung di 71 PPS.Manakala sejumlah 786 buah PPS telah ditutup di mana 114,826 mangsa daripada 31,852 keluarga telah pulang ke rumah masing-masing. Jumlah kumulatif mangsa terkesan bencana banjir di seluruh negara adalah seramai 119,639 orang daripada 33,326 keluarga.


1,306 jemaah umrah positif COVID-19

KUALA LUMPUR,1 Januari - Sebanyak 1,306 kes atau 11.76 peratus daripada 11,108 jemaah umrah dikesan positif COVID-19 bagi tempoh 25 November hingga 30 Disember.Kementerian Kesihatan dalam kenyataan memaklumkan, daripada jumlah tersebut, 592 kes dikesan positif pada ujian pertama semasa ketibaan di Lapangan Terbang Antarabangsa Kuala Lumpur (KLIA), manakala 714 kes lagi dikesan positif dalam ujian kedua pada hari kelima kuarantin."Sehingga 30 Disember, sembilan kluster dikesan melibatkan jemaah umrah iaitu 5 kluster kes-kes indeks yang disahkan varian Omicron.Satu kluster membabitkan kes indeks Presumptive Omicron yang sedang menunggu keputusan Whole Genomic Sequencing, dan tiga kluster daripada kes-kes indeks bukan Omicron," menurut kenyataan ituKelantan mencatatkan jumlah tertinggi kes positif COVID-19 iaitu sebanyak 183 kes daripada 826 jemaah yang tiba.


Khidmat kaunseling disediakan kepada penduduk terjejas banjir

PARIT, 1 Januari - Lembaga Penduduk dan Pembangunan Keluarga Negara (LPPKN) menyediakan khidmat kaunseling dalam misi bantuan banjir di Selangor, Kuala Lumpur dan Pahang.  Pengerusinya Datuk Mohd Nizar Zakaria berkata, selain bantuan tenaga dan barangan sukarelawan LPPKNMove turut membantu memulihkan semula emosi penduduk terlibat.  Jelas beliau, sokongan itu penting bagi memberi motivasi serta menaikkan semangat mangsa banjir yang berada dalam keadaan sukar.  "Ada beberapa fasa di Selangor, Kuala Lumpur dan Pahang ikut keperluan. Ada juga kakitangan yang terjejas, kumpulan kita akan pergi ke lokasi untuk hulurkan bantuan dan sumbangan. Ramai juga yang salurkan sumbangan untuk disampaikan kepada mereka terlibat." Datuk Mohd Nizar berkata selepas merasmikan Pertandingan Petanque peringkat Parlimen Parit di Sekolah Kebangsaan Pasir Gajah, Perak.  Dalam misi tersebut, sahabat kafeTEEN Prihatin LPPKN turut dihantar bagi membantu membersihkan rumah kakitangan dan penduduk yang terjejas banjir.


Lebih 2,200 pegawai penguat kuasa lakukan pemeriksaan setiap hari sempena SHMKM

TEMERLOH, 1 Januari - Lebih 2,200 pegawai penguat kuasa kementerian akan melakukan pemeriksaan di lapangan setiap hari sempena Skim Harga Maksimum Keluarga Malaysia (SHMKM) bermula hari ini sehingga 4 Februari nanti.

Timbalan Menteri Perdagangan Dalam Negeri dan Hal Ehwal Pengguna, Datuk Rosol Wahid berkata, premis yang menjadi tumpuan orang ramai termasuk pasar awam, pasar tani, pasar raya serta peniaga di peringkat rantaian pemborong dan peladang.  Menurutnya, pada masa sama kira-kira 1,000 Pegawai Pemantau Harga di seluruh negara digerakkan bagi pemantauan harga barangan keperluan asas di seluruh negara.   "Pelaksanaan skim ini sejak 7 hingga 31 Disember 2021 adalah komitmen kementerian dalam menyokong inisiatif kerajaan untuk membantu meringankan kos belanja rakyat terhadap keperluan asas dalam waktu pasaran harga yang menunjukkan pergerakan yang tidak stabil atas pelbagai faktor," kata Rosol kepada media selepas bersama pasukan penguatkuasa kementerian melakukan pemeriksaan pematuhan pelaksanaan SHMKM di pasar raya TF Supermarket, di sini.

Bermula 7 hingga31 Disember lalu, sejumlah 25 ribu 897 premis di seluruh negara telah diperiksa.

Daripada jumlah tersebut, sebanyak 85 kes telah dibuka membabitkan nilai kompaun berjumlah RM20,000


Langkah jangka panjang pastikan risiko banjir diminimumkan dibincang

TEMERLOH, 1 Januari - Langkah jangka panjang dan menyeluruh, diberi tumpuan dalam memastikan risiko dan kerosakan akibat banjir dapat dikurangkan pada masa depan.

Perdana Menteri Datuk Seri Ismail Sabri Yaakob berkata, perkara itu akan dibincangkan dalam mesyuarat Jawatankuasa Pengurusan Bencana Pusat Isnin ini. Kerajaan juga akan mengenal pasti lokasi yang berisiko dinaiki air. Turut dibentangkan dalam mesyuarat berkenaan adalah persediaan menghadapi gelombang banjir kedua.  "Setelah tamat semua pasca banjir dah selesai kita akan bermesyuaratlah melihat perkara keseluruhan bagaimana kita nak selesaikan secara tuntas secara semua sekalilah secara komprehensif secara menyeluruh isu yang berkaitan dengan banjir, sungai kalau perlu didalamkan kita akan dapatkan laporan Kementerian Tenaga dan Sumber Asli (KeTSA) Jabatan Pengairan dan Saliran (JPS) ." Kata Datuk Seri Ismail dalam sidang media selepas menyampaikan Bantuan Keluarga Malaysia kepada penduduk terjejas banjir  Parlimen Temerloh di Lanchang, Pahang. Tambahnya lagi, melalui jawatankuasa itu pihaknya akan mengenal pasti lokasi potensi banjir yang perlu diutamakan sebelum melibatkan kawasan terjejas banjir di seluruh negara. Dalam pada itu, beliau turut memaklumkan Kerajaan Persekutuan telah meluluskan peruntukan buat agensi keselamatan menghadapi banjir.


Kerajaan kaji keperluan suntikan dos penggalak keempat

KUALA LUMPUR, 1 Januari  - Kumpulan teknikal Kementerian Kesihatan Malaysia (KKM) sedang mengkaji maklumat berkenaan suntikan dua dos vaksin COVID-19 Sinovac dan dos penggalak Pfizer.

Menteri Kesihatan, Khairy Jamaluddin berkata, ini susulan dakwaan bahawa suntikan dua dos vaksin tersebut yang menunjukkan tindak balas imun rendah melawan Omicron.Setelah itu, syor akan dibuat kepada Jawatankuasa Petugas Khas Imunisasi COVID-19 (CITF).Serta akan mengkaji keperluan memberikan suntikan dos penggalak keempat. Namun jelasnya, masih terlalu awal untuk membuat sebarang kesimpulan.


Beberapa laluan di Kuala Pilah dan Johol ditutup akibat banjir awal pagi tadi

KUALA PILAH, 1 Januari - Beberapa laluan di Kuala Pilah dan Johol iaitu di Jalan Kepis-Dangi telah ditutup akibat banjir awal pagi tadi.  Ketua Polis Daerah Kuala Pilah, Superintenden Amran Mohd Ghani berkata, semua aset polis telah digerakkan bagi membantu operasi banjir di kawasan terjejas dan mengawal laluan yang dilimpahi air. Kekuatan empat pegawai dan 30 anggota akan ditambah dari semasa ke semasa.  "Dan saya nasihatkan kepada semua pengguna jalan raya yang mana nak menuju ke Dangi ke Johol atau ke Tampin melalui Kuala Pilah dan turun ke Seremban perlu naik ke jalan lebuh raya terus sampai ke Tampin," kata Supt Amran.Beliau turut menasihati pengguna jalan raya yang menggunakan kenderaan pacuan empat roda agar tidak cuba untuk meredah kawasan rendah yang dilimpahi air banjir bagi mengelak berlaku sebarang kejadian tidak diingini.


PPS di Melaka dibuka semula

MELAKA, 1 Januari - Tidak sampai 24 jam Pusat Pemindahan Sementara (PPS) di Melaka ditutup sepenuhnya semalam, hari ini ia dibuka semula selepas beberapa kawasan dilanda banjir terutama di Daerah Alor Gajah.

Menurut Sektretariat Jawatankuasa Pengurusan Bencana Negeri, sehingga kini 6 PPS sudah dibuka di daerah berkenaan dengan menempatkan 382 orang daripada 100 keluarga.  PPS yang dibuka di Alor Gajah ialah Balai Raya Gadek, SRA JAIM Jelatang, SMK Seri Pengkalan, Surau Kampung Jeram, SMK Lubok China dan SK Belimbing Dalam.  Antara kawasan yang terjejas ialah Kampung Gadek Dalam, Taman Seri Bayu 1 dan 2, Pengkalan, Kampung Panchor, Kampung Beringin, Kampung Sungai Siput, Lubuk China serta Kampung Jeram.  Malah, ada penduduk yang sudah berpindah sendiri ke PPS sebelum keadaan menjadi lebih teruk.


Lebih RM22 juta diperuntukkkan untuk golongan asnaf di Perlis

KANGAR, 1 Januari - Majlis Agama Islam dan Adat Istiadat Melayu Perlis (MAIPs) telah memperuntukan RM22,897,200 bagi membantu golongan asnaf di negeri itu.  Peruntukan berkenaan disalurkan kepada 36,310 orang penerima dalam kalangan asnaf terpilih.  Ketua Pegawai Eksekutif MAIPs Mohd Nazim Mohd Noor memaklumkan, agihan dibuat menerusi 704 program Kayuhan MAIPs Peduli sejak tahun 2013 sehingga semalam yang diketuai Raja Muda Perlis, Tuanku Syed Faizuddin Putra Jamalullail.  Pendekatan yang mengutamakan elemen mendekati dan menyantuni ini dilihat telah sebati sebagai salah satu kekuatan MAIPs untuk membantu golongan sasar selain mendapatkan maklumat yang tepat dan benar terhadap isu-isu yang dihadapi oleh masyarakat.  "Walaupun terpaksa berhadapan dengan pandemik COVID-19, namun sepanjang tahun ini saja , Tuanku Syed Faizuddin telah mengetuai 60 kali kayuhan yang melibatkan 1,530 asnaf disantuni dengan sumbangan sebanyak RM1.071 juta telah diagihkan melalui program ini sahaja" Menurut Mohd Nazim lagi. Bagi tahun 2022, MAIPs terus komited untuk melipatgandakan usaha bagi mengamalkan budaya turun padang dalam menjayakan segala inisiatif dirancang.


BANJIR JOHOR: Satu lagi PPS dibuka di Segamat

SEGAMAT, 1 Januari - perkembangan banjir di Johor.

Satu lagi Pusat Pemindahan Sementara (PPS) dibuka di Segamat, 12 tengah hari tadi, menjadikan jumlah sembilan PPS beroperasi di daerah tersebut.

Ia menempatkan 658 penduduk terjejas, daripada 192 keluarga.

Menurut Exco Kesihatan dan Alam Sekitar, R. Vidyanathan, antara PPS dibuka, Sekolah Rendah Jenis Kebangsaan Cina Ai Chun, Sekolah Kebangsaan Kampung Tenang, dan Dewan Sekolah Kebangsaan Batu Anam.

Dalam pada itu, tinjauan kru RTM di PPS Dewan Serbaguna Pekan Air Panas,Labis, Segamat mendapati air banjir dari Sungai Tenang, telah surutsejak awal pagi tadi.

Seramai 45 penduduk daripada 16 keluarga, ditempatkan di PPS tersebut dan dijangka terus kekal sepanjang hari ini.

"Sebelum banjir ini, kita dah memang maklum pada semua masyarakat, yang biasa dengan banjir ini, kita suruh buat persediaan, bila berlaku hujan tak berhenti, kita akan suruh pindah segera penduduk terjejas, pagi tadi pun air, dia punya lumpur dan 4 inci, dekat rumah tadi tapi tak jangka air tu naik cepat kan, biasa dia sehari dua hari, ini hujan sekejap je air dah naik," kata Vidyanathan.


Banjir di Kelantan semakin baik

KUALA LUMPUR, 1 Januari - Di Kelantan , situasi banjir semakin baik.Penduduk terjejas berkurangan kepada 482 orang.Mereka berada di 10 Pusat Pemindahan Sementara PPS.  Menurut Portal Info Banjir Jabatan Kebajikan Masyarakat (JKM), 9 PPS dibuka di Kuala Krai dan 1 di Jeli.Bagaimanapun, Jabatan Pengairan dan Saliran melaporkan, satu sungai utama mencatat bacaan air sungai melebihi paras bahaya iaitu Sungai Kelantan di Kuala Krai dengan bacaan 25.11 meter.


PUNB tawar moratorium hingga 6 bulan

KUALA LUMPUR, 1 Januari - Perbadanan Usahawan Nasional Berhad (PUNB) menawarkan moratorium hingga 6 bulan bermula hari ini.Pengerusinya, Datuk Ahmad Nazlan Idris berkata, inisiatif itu bertujuan mengurangkan beban kewangan ditanggung Rakan Usahawan PUNB yang terjejas akibat banjir.Setakat ini, 53 syarikat Rakan Usahawan PUNB di Selangor, Kuala Lumpur, Pahang, Melaka dan Negeri Sembilan dilaporkan terjejas.Dengan kerugian yang ditanggung dianggar berjumlah RM10.5 juta.Usahawan terlibat disaran memohon moratorium berkenaan, tertakluk kepada syarat ditetapkan.


Harga ayam segar, telur, sayur sawi dan kacang panjang turun

KUALA LUMPUR, 1 Januari - Harga 4 jenis barangan keperluan harian iaitu ayam segar, telur, sayur sawi dan kacang panjang turun bermula hari ini.Ia selepas 4 daripada 12 jenis barang berkenaan berada dibawah Skim Harga Maksimum Keluarga Malaysia (SHMKM).Tinjauan Radio Televisyen Malaysia (RTM) di beberapa pasar harian utama sekitar Ibu Negara mendapati para peniaga telah menurunkan harga barangan tersebut mengikut kadar maksimum yang ditetapkan.Harga ayam misalnya turun sehingga RM8.80 sen sekilogram berbanding RM9.50 sen sekilogram sebelum ini.Harga telur, sawi dan kacang juga turun dibawah paras harga maksimum yang ditetapkan.Kerajaan sebelum ini mengumumkan pelaksanaan Skim Harga Maksimum Keluarga Malaysia (SHMKM) bermula 7 Disember tahun lepas sebagai langkah menangani kenaikan harga barang.Pelaksanaannya yang sepatutnya berakhir semalam kemudian dilanjutkan sehingga 4 Februari depan.


750 sampel kemungkinan varian Omicron membabitkan pengembara dari Arab Saudi

KUALA LUMPUR, 1 Januari - 750 daripada 966 sampel kes positif COVID-19 yang menunjukkan kemungkinan varian Omicron, membabitkan pengembara yang tiba dari Arab Saudi.Mengesahkan perkara itu, Menteri Kesihatan Khairy Jamaluddin berkata, angka itu daripada keseluruhan saringan terhadap 1,077 sampel dalam kalangan pengembara yang dijalankan oleh Institut Penyelidikan Perubatan (IMR).Ini bagi tempoh 21 hingga 29 Disember tahun lepas. "Kebanyakan jemaah yang pulang dari mengerjakan umrah telah memohon menjalani kuarantin di rumah atau tempat kediaman sepanjang tempoh 7 hari kuarantin" Kata Khairy dalam satu sidang media.Namun jelasnya, apabila berlaku ketidakpatuhan SOP yang digariskan, kes-kes positif COVID-19 dalam kalangan jemaah umrah menyebabkan berlakunya penularan jangkitan dalam kalangan ahli keluarga.


Kesalahan langgar lampu isyarat sering dilakukan penunggang motosikal

KUALA LUMPUR, 1 Januari - Penunggang motosikal antara penyumbang utama kesalahan melanggar isyarat lampu merah. Kesalahan itu, antara yang sering dilakukan pengguna jalan raya sepanjang tahun lalu. Demikian didedahkan Timbalan Pengarah Jabatan Siasatan dan Penguatkuasaan Trafik (JSPT) Bukit Aman, Datuk Mohd Nadzri Hussain.Susulan itu 48,798 saman dikeluarkan oleh pihaknya. Beliau berkata demikian semasa menjalankan Op Khas Ambang Tahun Baharu 2022 di Plaza Tol Sungai Besi, di Ibu Negara.


Tarif elektrik di Semenanjung kekal 39.45 sen/per kilowatt jam mulai hari ini

KUALA LUMPUR, 1 Januari - Tarif elektrik di Semenanjung kekal pada 39.45 sen/per kilowatt jam, mulai hari ini hingga ke satu tarikh yang akan dimaklum kelak.Perkara itu diumumkan Suruhanjaya Tenaga selaras keputusan Kerajaan semalam untuk menangguhkan pelaksanaan Kawal Selia Berasaskan Insentif TNB bagi tempoh Regulatori Ketiga.Dalam pada itu, Kerajaan turut memutuskan untuk menangguhkan pelaksanaan pelarasan tarif elektrik di bawah mekanisme Pelepasan Kos Bahan Api Tidak Seimbang (ICPT).Menyaksikan kadar rebat semasa sebanyak 2 sen/per kilowatt jam kepada semua pengguna elektrik di Semenanjung, dikekalkan. - BERNAMA


Kebenaran perjalanan umrah ditangguh bermula 8 Januari

KUALA LUMPUR, 1 Januari - Kerajaan menangguhkan sementara kebenaran perjalanan umrah bermula 8 Januari 2022.Menurut Menteri Kesihatan Khairy Jamaluddin, satu perbincangan khas telah diadakan semalam bersama beberapa agensi terlibat dalam pengurusan jemaah umrah.Bagi jemaah yang akan berlepas ke Tanah Suci pada 1 hingga 7 Januari ini, mereka dibenarkan untuk meneruskan perjalanan.Mereka bagaimanapun perlu menjalani kuarantin di stesen kuarantin atau hotel yang telah dikenal pasti sebagai stesen kuarantin oleh pihak Agensi Pengurusan Bencana Negara (NADMA) apabila tiba di Malaysia."Bagi tempoh 1 Januari 2021 hingga 30 Disember 2021, sebanyak 2,763 kes positif COVID-19 telah dikesan dalam kalangan pengembara yang tiba di Pintu Masuk Antarabangsa.Daripada jumlah itu, sebanyak 1,446 kes positif COVID-19 dikesan dalam kalangan pengembara yang tiba dari Arab Saudi, diikuti oleh Singapura (322 kes), Indonesia (264 kes), dan United Kingdom (217 kes)" Khairy berkata dalam satu sidang media di Bangunan Parlimen hari ini.Penangguhan sementara aktiviti umrah ini dijangka dapat membantu mengurangkan risiko penularan varian Omicron dalam negara dan memperlahankan peningkatan kes COVID-19. Langkah ini juga diharap dapat memberi peluang dan ruang kepada kerajaan untuk membuat perancangan serta persediaan rapi dalam pengurusan jemaah umrah sebelum aktiviti umrah boleh dibenarkan semula.


Banjir di Johor: 2 PPS baharu dibuka setakat 8 pagi

JOHOR, 1 Januari - Dua Pusat Pemindahan Sementara (PPS) baharu dibuka di Segamat setakat pukul 8 pagi tadi.Menjadikan sebanyak 8 PPS beroperasi di daerah tersebut setakat ini. Menurut Exco Kesihatan dan Alam Sekitar, R. Vidyanathan, antara PPS dibuka termasuk Sekolah Rendah Jenis Kebangsaan Cina Ai Chun, Balai Raya Kampung Paya Lenga, dan Dewan Serbaguna Pekan Air Panas. Manakala antara kawasan terlibat, Kampung Lembah Bakti, Kampung Pekan Air Panas dan Kampung Paya Lebar. Selain itu, Sungai Muar di Kampung Awat, Segamat, dan Sungai Tangkak, Kampung Seri Makmur, Tangkak, berada pada paras bahaya.


RM5 juta dibelanjakan untuk program CSR ANGKASA

REMBAU, 1 Januari - Lebih 70,000 ahli koperasi Angkatan Koperasi Kebangsaan Malaysia Berhad (ANGKASA) di seluruh negara disantuni dengan menerima sumbangan menerusi Tanggungjawab Sosial Korporat (CSR).Lebih RM5 juta diperuntukkan bagi tujuan itu.Presiden ANGKASA Datuk Abdul Fattah Abdullah berkata, sumbangan diberikan kepada penduduk terjejas banjir dan terkesan COVID-19 dalam bentuk barangan keperluan asas menerusi Projek Barang Asas 100 (BA100). Petugas barisan hadapan iaitu kakitangan hospital, anggota keselamatan dan petugas media juga termasuk dalam kumpulan yang disantuni. "Program CSR ANGKASA ini kita telah belanjakan lebih daripada RM5 juta. Program ini selain banjir kita juga bantu program Tanggungjawab Sosial Korporat kepada mereka yang terkesan dengan wabak COVID-19 terutama petugas barisan hadapan" Datuk Fattah berkata ketika menyampaikan sumbangan pasca banjir di Pedas, Rembau. Keperluan asas bernilai RM5,000 disumbangkan kepada 100 penduduk terjejas banjir di Surau Haji Mohd Taf, Kampung Kundur Ulu, Pedas.


Banjir di Johor, 5 PPS dibuka di Segamat

JOHOR, 1 Januari - Setakat pukul 4 pagi tadi, satu Pusat Pemindahan Sementara (PPS) di Johor ditutup, manakala 5 PPS baharu dibuka di Segamat.Menjadikan 6 PPS masih beroperasi di daerah tersebut, setakat ini.  PPS telah menempatkan 227 penduduk terjejas banjir yang melibatkan 59 buah keluarga. Menurut Exco Kesihatan dan Alam Sekitar, R. Vidyanathan, antara PPS yang dibuka termasuk Sekolah Rendah Jenis Kebangsaan Cina Ai Chun, Balai Raya Kampung Paya Lenga, dan Dewan Serbaguna Pekan Air Panas.  "Manakala antara kawasan terlibat, Kampung Lembah Bakti, Kampung Pekan Air Panas dan Kampung Paya Lebar. Agensi terlibat adalah Angkatan Pertahanan Awam, Polis Diraja Malaysia dan Jabatan Kebajikan Masyarakat" Menurut R. Vidyanathan.


BANJIR TERENGGANU: Jumlah penduduk terjejas kekal 451 orang

TERENGGANU, 1 Januari - Setakat pukul 6 pagi tadi, jumlah penduduk terjejas banjir kekal 451 orang daripada 128 keluarga.  Kesemua mereka ditempatkan di 4 Pusat Pemindahan Sementara, PPS di dua daerah terlibat.  Sekretariat Jawatankuasa Pengurusan Bencana Negeri dalam satu kenyataan memaklumkan, Dungun paling ramai penduduk terjejas dengan 408 orang. Manakala selebihnya di Kemaman.

Jumlah tertinggi di PPS Dewan Orang Ramai Kampung Shukor, Dungun iaitu 225 orang.  Sementara itu, Sungai Dungun kini berada pada paras amaran.  Manakala, beberapa sungai utama berada pada paras berjaga-jaga.


Agong, Permaisuri zahir ucapan selamat tahun baharu, doa kesejahteraan

KUALA LUMPUR, 1 Januari - Yang di-Pertuan Agong Al-Sultan Abdullah Ri'ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah menzahirkan ucapan selamat tahun baharu dan menyelitkan doa untuk kesejahteraan rakyat dan negara.

“Semoga dilimpahi keberkatan dan dilindungi daripada sebarang bentuk musibah serta dikurniakan kemakmuran, perpaduan dan keharmonian yang berkekalan,” zahir Seri Paduka berdua menerusi catatan di laman Facebook Istana Negara.

Berbeza daripada kelaziman, sambutan tahun baharu kali ini disambut dengan solat hajat dan doa selamat berikutan musibah banjir di beberapa negeri sebagai tanda menghormati dan bersimpati kepada mereka yang terjejas.

Ini susulan pengumuman yang dibuat Perdana Menteri Datuk Seri Ismail Sabri Yaakob bagi membatalkan sambutan Tahun Baharu 2022.-BERNAMA


2022: Masyarakat berbilang agama doakan kesejahteraan negara

KUALA LUMPUR, 1 Januari - Masyarakat Malaysia berbilang agama malam tadi menyambut Tahun Baharu 2022 dengan mendoakan kesejahteraan negara serta menghormati mereka yang terjejas dengan musibah banjir di beberapa negeri baru-baru ini.

Masyarakat Islam melakukan solat hajat selepas solat maghrib di masjid terpilih di seluruh negara sementara masyarakat bukan Islam turut melakukan upacara berdoa di rumah ibadat masing-masing.

Di Putrajaya Perdana Menteri, Datuk Seri Ismail Sabri Yaakob menyertai lebih 500 jemaah di Masjid Putra untuk bersolat hajat dan berzikir bagi mendoakan kesejahteraan negara sempena tahun baharu 2022.

Beliau tiba di Masjid Putra kira-kira 7.15 malam diiringi Menteri di Jabatan Perdana Menteri (Hal Ehwal Agama) Idris Ahmad untuk menunaikan solat Maghrib diimamkan oleh Imam Besar Masjid Putra Salahuddin Ghozali diikuti solat hajat.

Ia disusuli bacaan zikir istighasah dan zikir munajat yang dipimpin selebriti Munif Ahmad dan bacaan doa Buatmu Malaysia oleh Ketua Pegawai Eksekutif Yadim Tuan Kamarul Arief Tuan Soh.

Gereja St. Mary’s Cathedral di ibu negara pula melakukan upacara sembahyang tahun baharu kali ini secara dalam talian mengambil kira penularan COVID-19 selain memudahkan penyertaan penganut agama Kristian seluruh negara.

Pegawai Tadbir gereja tersebut, Wong Yoke Ling berkata upacara itu dibuat di platform Zoom, bermula 11.30 malam tadi.

Gurdwara Sahib di ibu negara turut mengadakan upacara sembahyang menyambut tahun baharu bermula 6 petang hingga 12 tengah malam dengan mematuhi prosedur operasi standard (SOP) COVID-19 dan dipantau Jabatan Sukarelawan Malaysia (RELA).

Di Selangor, Menteri Besar Datuk Seri Amirudin Shari menghadiri Program Selangor Memohon Kesejahteraan dan Keberkatan Allah Menjelang 2022 di Masjid Sultan Salahuddin Abdul Aziz Shah, Shah Alam malam tadi.

Majlis dimulakan dengan solat Maghrib berjemaah, solat sunat Ba'diah dan solat Taubah secara sendiri dan disusuli dengan solat Sunat Awabin Maal Hifz Man serta solat hajat secara berjemaah.

Majlis diteruskan dengan bacaan surah Yasin, tahlil dan zikir munajat dan bacaan doa khas oleh Mufti Selangor Datuk Dr Anhar Ophir dan solat isyak berjemaah.

Di Pahang, pengisian malam tahun baharu diadakan dengan program kerohanian anjuran Masjid Tepian Putra, Kuantan dengan kehadiran lebih 100 warga setempat.-BERNAMA


NEW YORK, 1 Januari - Tesla menarik balik 675,000 kenderaan elektrik di Amerika Syarikat dan China. Ia berikutan masalah ruang penyimpanan yang meningkatkan risiko kemalangan. Pengawal selia China mengumumkan penarikan balik hampir 200,000 kereta pada hari Jumaat. Pengumuman itu dibuat beberapa jam selepas kira-kira 475,000 kenderaan Tesla ditarik balik di Amerika Syarikat Pembukaan dan penutupan ruang bagasi berulang kali boleh merosakkan kabel menyambungkan kamera pandang belakang.Tesla menganggarkan masalah itu menjejaskan satu peratus kenderaan Model 3. 14 peratus daripada Model S ditarik balik di Amerika Syarikat, tanpa menyebabkan sebarang kemalangan setakat ini.


Ubah suai motosikal, 44 individu ditahan

GEORGE TOWN, 1 Januari - 44 individu ditahan bersama motosikal ubah suai di empat inap desa sekitar George Town, Pulau Pinang.

Kesemua mereka yang berusia lingkungan 20 hingga 30 tahun, ditahan dalam Op Ambang Tahun Baharu yang bermula 4 petang hingga 10 malam tadi.

Ketua Polis Daerah Timur Laut, ACP Soffian Santong berkata, siasatan awal mendapati kesemua mereka datang dari beberapa negeri antaranya Perak, Kedah, Selangor, Johor dan Pahang untuk mengadakan pertemuan sempena Tahun Baharu.

"Pelbagai kesalahan dikesan terutamanya membabitkan pengubahsuaian motosikal yang tidak mengikut spesifikasi dan mengundang bahaya kepada pengguna jalan raya lain.

Tindakan proaktif ini sedikit sebanyak akan membantutkan hasrat mereka yang dipercayai mungkin akan berlumba malah setiap motosikal yang dikesan mempunyai banyak kesalahan yang membolehkan lebih daripada satu saman dikeluarkan untuk setiap motosikal,” katanya kepada pemberita di Ibu Pejabat Polis Daerah Timur Laut (IPDTL) ketika Op Ambang Tahun Baharu. Kesemua mereka dibawa ke Ibu Pejabat Polis Daerah Timur Laut untuk tindakan lanjut.  400 motosikal diperiksa dalam operasi berkenaan.


BANJIR SABAH : 73 penduduk dipindahkan di Dewan SK Teritipan, Kota Marudu

KOTA MARUDU,1 Januari - Perkembangan banjir di Sabah.Seramai 73 penduduk melibatkan 17 Ketua Isi Rumah dipindahkan ke Pusat Pemindahan Sementara (PPS) di Dewan Sekolah Kebangsaan Teritipan, Kota Marudu, setakat 8 malam tadi.Menurut infografik Sekretariat Jawatankuasa Pengurusan Bencana Angkatan Pertahanan Awam (APM) Negeri Sabah, hujan lebat sejak awal pagi semalam menyebabkan beberapa buah kampung dinaiki air. "Pasukan pemantau daripada Jabatan Bomba dan Penyelamat (JBPM), Polis Diraja Malaysia (PDRM) dan APM membuat pemantauan di kawasan terjejas iaitu Kg. Asin-Asin, Beliajung, Tingkalanon, Tongkungon, Taritipan dan Kg. Morion.Operasi menyelamat mangsa banjir sedang dilakukan", menurut kenyataan ituPegawai Daerah Kota Marudu yang juga Pengerusi Jawatankuasa Bencana (Banjir) Daerah Kota Marudu, Alexander Yong, mengisytiharkan banjir gelombang kedua di daerah ini setelah paras air mencecah paras bahaya di kawasan Kampung Beliajung bermula 4.15 petang semalam.


MetMalaysia keluar amaran  jingga (cuaca buruk) bagi Pahang dan Johor

PETALING JAYA, 1 Januari - Hujan lebat berterusan diramal berlaku di Pahang dan Johor menyebabkan Jabatan Meteorologi Malaysia (MetMalaysia) mengeluarkan amaran cuaca buruk atau jingga di dua negeri itu.

Menurut kenyataan jabatan itu yang dikeluarkan pukul 8.50 malam tadi, kawasan terlibat di Pahang ialah Tanah Tinggi Cameron, Lipis, Raub, Jerantut, Maran, Kuantan, Bera, Pekan dan Rompin.

Manakala di Johor membabitkan kawasan Segamat, Kluang, Mersing dan Kota Tinggi.

Dalam kenyataan sama, amaran peringkat waspada iaitu hujan berterusan dijangka berlaku di Kelantan, Terengganu, Pahang dan Johor.

"Hujan berterusan dijangka berlaku di Pahang melibatkan kawasan Bentong dan Temerloh manakala Johor di Tangkak, Muar, Batu Pahat, Pontian, Kulai dan Johor Bahru," menurut kenyataan itu.

Amaran peringkat waspada turut dikeluarkan bagi negeri Sabah sehingga esok.

"Ia melibatkan kawasan Pantai Barat (Tuaran, Ranau dan Kota Belud), Sandakan (Telupid, Beluran dan Sandakan) serta melibatkan Kudat," menurut kenyataan MetMalaysia.


3,952 penduduk masih ditempatkan di 51 PPS

KUALA LUMPUR, 1 Januari - Setakat pukul 12 tengah malam tadi, seramai 3,952 penduduk ditempatkan di 51 Pusat Penempatan Sementara (PPS) di 6 negeri yang terjejas banjir.

Berdasarkan kemaskini portal Info Bencana JKM enam negeri terlibat ialah Pahang, Kelantan, Terengganu, Sabah, Negeri Sembilan dan Johor.

Di Pahang, seramai 1,995 penduduk daripada 620 keluarga ditempatkan di 25 PPS.

Di Kelantan pula, tiga jajahan terjejas iaitu Jeli, Kuala Krai dan Tanah Merah.

Keseluruhan 18 PPS beroperasi yang menempatkan 1,129 penduduk daripada 363 keluarga.

Manakala di Terengganu, 451 orang berlindung di empat PPS.

Di Negeri Sembilan, 29 penduduk terjejas masih berada di sebuah PPS Dewan Orang Ramai Kampung Puom.

Sementara itu, di Sabah dua PPS dibuka di Kota Marudu yang menempatkan 343 penduduk daripada 117 keluarga.

Di Johor pula, sebuah PPS baharu dibuka malam ini iaitu di Balairaya Kampung Sermin, Segamat.

PPS tersebut menempatkan 5 penduduk daripada sebuah keluarga.


Gerak kerja hadapi bencana banjir diselaras di setiap peringkat

KUALA LUMPUR, 31 Disember - Gerak kerja semua agensi terlibat dalam menghadapi bencana banjir akan diselaraskan di setiap peringkat.

Ini diputuskan dalam Mesyuarat Jawatankuasa Tindak Balas Operasi Bencana yang dipengerusikan oleh Timbalan Ketua Polis Negara, Datuk Razarudin Husain di Bukit Aman semalam.

Mesyuarat diadakan susulan Mesyuarat Pasukan Petugas Pengurusan Pascabanjir dan Persediaan Gelombang Kedua Bencana Monsun Timur Laut dipengerusikan Ketua Setiausaha Negara, Tan Sri Mohd Zuki Ali pada Isnin lalu.

Datuk Razarudin dalam satu kenyataan memaklumkan, Mesyuarat Jawatankuasa Tindak Balas Operasi Bencana disertai pelbagai agensi.

Ini termasuk Kementerian Kesihatan (KKM), Jabatan Bomba dan Penyelamat Malaysia (JBPM), Agensi Pengurusan Bencana Negara (NADMA), Angkatan Tentera Malaysia (ATM) dan Majlis Keselamatan Negara (MKN).

Perbincangan turut menyentuh aspek pengalaman pengendalian banjir dan cadangan pengoperasian tindak balas bencana bagi memastikan mekanisme terbaik dapat dilaksanakan pada masa depan.

Menurut beliau, hasil perbincangan akan dipanjangkan dan diselaraskan di peringkat negeri serta daerah supaya penyelarasan semua agensi terlibat lebih efektif dan proaktif.

Semua pesuruhjaya polis negeri, ketua polis negeri dan ketua polis daerah turut diarah mengadakan mesyuarat sama di peringkat masing-masing.


Murid dibenar pakai pakaian biasa jika pakaian seragam tidak lagi sesuai dipakai

KUALA LUMPUR, 31 Disember - Murid dibenar memakai biasa yang kemas dan sopan jika pakaian seragam sedia ada tidak lagi sesuai dipakai.Demikian dimaklumkan Kementerian Pendidikan (KPM) menerusi satu kenyataan.Kenyataan itu juga memaklumkan, sekiranya ibu bapa atau penjaga memilih untuk tidak menghantar anak ke sekolah, ketidakhadiran tersebut tidak dianggap sebagai satu kesalahan disiplin. Namun, ia perlu dimaklumkan kepada pihak sekolah bagi tujuan rekod.KPM turut mengumumkan, pengoperasian Kolej Vokasional bagi murid Sijil Vokasional Malaysia, Sijil Kemahiran Malaysia, Sistem Latihan Dual Nasional dan Diploma Vokasional Malaysia adalah secara bersemuka tanpa penggiliran mulai 9 Januari depan.Ketetapan sama turut terpakai untuk kolej matrikulasi bagi program dua dan empat semester.Bagi Institut Pendidikan Guru (IPG) pula, semua program pengajian akan memulakan kuliah secara bersemuka mulai 6 Februari, mengikut kalendar akademik yang sedang berkuat kuasa. Bagaimanapun murid Kolej Matrikulasi dan IPG yang telah menerima vaksin lengkap sahaja dibenarkan kembali ke institusi masing-masing.Dalam perkembangan lain, KPM akan terus memantau dan mengemas kini senarai institusi yang terkesan dengan banjir atau dijadikan Pusat Pemindahan Sementara (PPS). Maklumat lanjut mengenai pengoperasian institusi terlibat akan dimaklumkan pada 3 Januari setelah mengambil kira kesediaan untuk beroperasi.


PM solat hajat, berzikir ambang 2022 bersama lebih 500 orang jemaah

PUTRAJAYA , 31 Disember - Perdana Menteri, Datuk Seri Ismail Sabri Yaakob menyertai lebih 500 orang jemaah mengerjakan solat hajat dan Majlis Malaysia Berzikir Ambang 2022 di Masjid Putra, Putrajaya.

Majlis dianjurkan oleh Jabatan Kemajuan Islam Malaysia (JAKIM) dan Yayasan Dakwah Islamiah Malaysia (YADIM).

Solat hajat yang dilaksanakan selepas solat Maghrib dipimpin oleh Imam Besar Masjid Putra, Salahuddin Ghozali.

Ia disusuli bacaan zikir istighasah atau memohon pertolongan dan zikir munajat yang dipimpin oleh selebriti nasyid, Munif Ahmad.

Manakala bacaan doa Buatmu Malaysia dipimpin oleh Ketua Pegawai Eksekutif YADIM, Tuan Kamarul Arief Tuan Soh.


Lebih 4,600 penduduk terjejas banjir di 5 negeri masih berlindung di 58 PPS setakat petang ini

PUTRAJAYA, 31 Disember - Sehingga 12 tengah hari tadi, 11 daerah melibatkan 5 negeri iaitu Kelantan, Pahang, Melaka, Negeri Sembilan dan Selangor masih terkesan dengan bencana banjir. Kenyataan Agensi Pengurusan Bencana Negara (NADMA) yang dikeluarkan petang ini menyebut sebanyak 4,614 orang penduduk terjejas banjir daripada 1,373 Ketua Isi Rumah (KIR) masih berlindung di 58 PPS."Sejumlah 720 buah PPS telah ditutup di mana 111,752 mangsa daripada 30,720 KIRtelah pulang ke rumah masing-masing manakala jumlah kumulatif mangsa terkesan bencana banjir di seluruh negara adalah seramai 118,085 orang daripada 32,469 KIR", jelas kenyataan itu.Sehingga 2 petang ini, operasi banjir seluruh negara sudah melibatkan keanggotaan 42,265 orang anggota agensi responder menggunakan sejumlah 1,843 gabungan aset pelbagai agensi sedang beroperasi. Bagi edaran bekalan makanan pula, Jabatan Kebajikan Masyarakat (JKM) telah membuat 472,340 "packfood" yang disediakan sebanyak 3 kali sehari termasuk keperluan asas kepada mangsa-mangsa yang terkesan banjir.Sementara itu menurut laporan kejadian tanah runtuh Jabatan Mineral dan Geosains (JMG), terdapat pertambahan sebanyak 7 kejadian tanah runtuh direkodkan menjadikan jumlah keseluruhan sebanyak 133 kejadian.Ia melibatkan negeri Selangor (55), KualaLumpur (8), Negeri Sembilan (17), Melaka (1), terengganu (3), Pahang (42), dan Sarawak (6)."Bilik Gerakan Bencana BiG Ben JKR melaporkan kejadian bencana di 52 lokasi yangmelibatkan cerun runtuh, jalan runtuh, jalan mendap, jambatan rosak/runtuh. sepanjangMTL 2021/2022 terdapat 46 lokasi tanah runtuh seluruh Malaysia yang sedang diambil tindakan baik pulih oleh pihak Jabatan Kerja Raya, menurut kenyataan itu.Setakat semalam, Kementerian Perumahan dan Kerajaan Tempatan melaporkan, SW Corp Malaysia telah selesai melakukan kerja-kerja pembersihan sebanyak 80.6% daripada kawasan yang terjejas banjir di 5 negeri (Pahang,Melaka, Negeri Sembilan, Kuala Lumpur dan Selangor.Anggaran sebanyak 7,284.45 tan sampah telah dilupuskan.


BANJIR TERENGGANU: Lebih 300 anggota polis dan agensi bencana digerak tinjau kawasan berisiko banjir

HULU TERENGGANU, 31 Disember - Lebih 300 anggota dan pegawai Polis Hulu Terengganu dan agensi berkaitan digerakkan bagi meninjau kawasan kawasan berisiko banjir di daerah itu.  Agensi terlibat termasuk pasukan bomba dan penyelamat negeri, Angkatan Pertahanan Awam (APM) dan Pasukan Mencari dan Menyelamat Khas Malaysia, SMART. Ketua Polis Daerah Hulu Terengganu, Deputi Superintendan Mohd. Adli Mat Daud berkata, kesiap-siagaan ini meliputi pemantauan secara berterusan dan hebahan kepada penduduk untuk sentiasa berwaspada dengan amaran banjir.  Ini termasuk berpindah ke Pusat Pemindahan Sementara, PPS jika diarah berbuat demikian termasuk menasihati kanak kanak agar tidak menjadikan banjir sebagai pesta air. "Sekiranya hujan berterusan hingga malam atau ke kawasan lembangan Sungai Telemong yang telah dinaiki air ni di kawasan rendah mungkin boleh berlaku banjir dan berlaku perpindahan la sekiranya hujan berterusan, sekarang ni dataran Sungai Telemong yang terlibat, sungai lain masih berada pada paras normal, Sungai Berang dan Sungai Tersat masih pada paras normal", kata Mohd. Adli  Sementara itu, mengulas isu video tular dikatakan air di tasik kenyir di Hulu Terengganu menjadi deras adalah tidak benar. Air deras yang dipaparkan dalam video itu adalah Sungai Telemong yang terletak berdekatan Pengkalan Gawi di Tasik Kenyir. "Sungai telemong tidak ada kaitan dengan tasik kenyir kerana dia bukan salah satu punca air yang masuk ke Tasik Kenyir, Tasik Kenyir ada Sungai Terengganu dan sungai lain berkaitan, Sungai Telemong terkeluar daripada Tasik Kenyir, cuma ia berhampiran dengan Tasik Kenyir", katanya Adli kepada wartawan Terdahulu, Tenaga Nasional Berhad telah menafikan video tersebut yang tular di media sosial sejak Khamis memaparkan kejadian arus sungai deras yang dikatakan berlaku di Tasik Kenyir.


NEGERIfm turun padang hargai keringat sukarelawan banjir

JELEBU, 31 Disember - Susulan bencana banjir yang berlaku, Jabatan Penyiaran Negeri Sembilan atau NEGERIfm turun padang menghargai keringat sukarelawan yang membantu membuat kerja pembersihan pascabanjir. Pengarah Jabatan Penyiaran Negeri Sembilan, Kamal Roslim berkata, sebahagian penyiar NEGERIfm turun padang menyampaikan sumbangan makanan untuk sukarelawan terbabit sekali gus menjalin hubungan lebih erat dengan masyarakat setempat. Menerusi program 3F, Food For Forntliners ini para sukarelawan yang membantu kerja pembersihan pasca banjir menjadikan mereka sebagai sebahagian barisan hadapa berdepan bencana banjir teruk. "Kami bersama-sama dengan warga NEGERIfm turun ke padang pada hari ini untuk menyampaikan sedikit sumbangan supaya dengan sumbangan yang kami berikan ni dapat mewujudkan silaturahim kami dengan penduduk di sini dan juga dapat kami bersedekah untuk penduduk di sini", kata Kamal kepada wartawan, di sini.


Sambutan tahun baharu 2022, PDRM tingkat rondaan

KUALA LUMPUR, 31 Disember - Polis Diraja Malaysia, PDRM akan meningkatkan rondaan serta pemantauan pematuhan Prosedur Operasi Standard, SOP Pelan Pemulihan Negara, PPN sempena ambang tahun baharu 2022."Tujuan rondaan memastikan SOP PPN dipatuhi selain mengelak orang ramai berkumpul bagi mencegah penularan wabak COVID-19, kata Ketua Polis Negara, Tan Sri Acryl Sani Abdullah Sani menerusi satu kenyataan.Tegasnya, tindakan boleh dikenakan ke atas mana mana pihak yang melanggar SOP PPN tersebut.Beliau turut menasihatkan orang ramai agar sentiasa mengamalkan pematuhan SOP dan kerjasama semua pihak amat penting bagi membendung wabak COVID-19.


Banjir: Penduduk terjejas di 16 PPS Kelantan berkurangan, keadaan beransur pulih

KUALA KRAI,31 Disember - Situasi banjir di Kelantan beransur pulih apabila hanya 16 Pusat Pemindahan Sementara (PPS) dibuka membabitkan tiga daerah berbanding 18 PPS dibuka tengah hari tadi. Jumlah penduduk terjejas banjir yang dipindahkan setakat petang tadi masih mencecah 1,070 orang daripada 346 Keluarga. Menurut portal Infobanjir JKM, 6 PPS dibuka di daerah Jeli membabitkan 795 penduduk terjejas banjir daripada 277 keluarga dan menjadikan daerah itu paling ramai terjejas setakat ini.  "Sembilan PPS di buka di daerah Kuala Krai, membabitkan 263 penduduk terjejas banjir dari 65 keluarga dan di daerah Tanah Merah satu PPS dibuka membabitkan PPS Sekolah Menengah Kebangsaan Bukit Bunga.  Sementara itu, situasi banjir di jajahan Kuala Krai ketika ini masih terkawal dan tidak serius berbanding gelombang pertama dua minggu lalu", menurut portal berkenaan. Ketua Polis Daerah Kuala Krai, Superitendent Suzaimi Mohamad mengakui biarpun berlaku peningkatan paras air sungai di beberapa pusat sukatan paras air di jajahan terbabit namun ia di jangka bersifat sementara.  "Biarpun begitu, pemantauan berterusan dan persiapan rapi tetap di lakukan berdasarkan keadaan semasa cuaca serta amaran yang di keluarkan pihak berkaitan.  Hampir 200 pegawai dan anggota polis jajahan terbabit bersama kakitangan agensi berkaitan serta NGO sentiasa bersiap siaga berdepan sebarang kemungkinan", kata Suzaimi  Pada masa sama, Suzaimi turut mengingatkan orang ramai untuk merujuk sumber sahih bagi mengelakkan kekeliruan sehingga boleh mencetuskan suasana panik.


Pascabanjir: Bukit Changgang sudah 90% dibersihkan, tumpuan kini pelupusan sampah

BANTING, 31 Disember- Kawasan terjejas banjir di Bukit Changgang sudah 90% dibersihkan dan tumpuan kini terarah kepada proses pembuangan serta pelupusan sampah.Kemajuan itu berdasarkan tinjauan wartawan RTM juga reaksi penduduk susulan pelaksanaan Operasi Bantu Hingga Selesai (Ops Bahis) bawah Kementerian Komunikasi dan Multimedia Malaysia (KKMM) yang turut mempercepat operasi pembersihan sisa banjir di kawasan tersebut.Di Bukit Changgang 170 orang sukarelawan terlibat terdiri dari pelbagai agensi serta rakan strategik bawah KKMM. Ia melibatkan 5 pasukan di hantar ke Kampung Labohan Dagang, 10 pasukan ke Kampung Bukit Changgang dan 15 pasukan ke Rancangan Tanah Belia (RTB Bukit Changgang).Rizal Abd Malek salah seorang sukarelawan berkata dia amat berbesar hati memberi khidmat tenaga bagi membantu penduduk terjejas banjir."Kami telah terlibat daripada hari pertama lagi hari ini masuk hari kedua di mana kita telah membersihkan beberapa rumah semalam dan hari ni kita bersihkan di masjid dan beberapa rumah di kawasan Labohan Dagang dan juga di Bukit Changgang, sebelum itu kami bersama-sama Datuk KSU KKMM sampaikan sumbangan kementerian kepada mangsa banjir" katanya ketika ditemui wartawan RTM."Kita dari MDEC kita ada wakil 50 yang mendaftar sebagai sukarelawan, tapi saya tengok hari ini lebih 50 orang yang datang, kami ni datang dari pelbagai kaum, India, Cina, melatu, orang Sabha, Sarawak datang ke masji sini untuk bantu bersih rumah penduduk lah, kata sukarelawan Gopi Ganesalingan. Sementara itu bagi penduduk terjejas, mereka amat bersyukur dengan kehadiran sukarelawan yang amat membantu mempercepat proses pembersihan serta meringankan beban penduduk. "Pada 29 hari Rabu ada pihak daripada kementerian multimedia membawa sukarelawan setiap hari bermula pada rabu dan akan berakhir pada Ahad ini jadi alhamdulillah saya sendiri yang "monitor" menggerakkan sukarelawan ini utk 30 buah rumah yang sangat terkesan akibat banjir baru-baru ini", kata salah seorang penduduk Bukit Changgang.Perkara sama turut disuarakan Aiman Amran juga penduduk di kawasan tersebut."Alhamdulillah kita dapat banyak bantuan daripada NGO, pihak kementerian salah satu daripada KKMM dan pada hari ini kami ucapkan terima kasih lah kepada wakil KKMM turun bantu mangsa banjir, katanya.Ops Bahis yang tertumpu di tiga kawasan termasuk di Bukit Changgang dijadualkan berakhir Ahad ini.


Harga ayam, telur dan sayur lebih murah esok - KPDNHEP

SEBERANG PERAI, 31 Disember - Kementerian Perdagangan dalam Negeri dan Hal Ehwal Pengguna (KPDNHEP) akan menetapkan harga maksimum baharu di Semenanjung bagi empat bahan mentah iaitu ayam segar, telur, sawi dan kacang panjang, bermula esok.  Penurunan harga itu ditetapkan menerusi Skim Harga Maksimum Keluarga Malaysia (SHMKM) bagi memastikan pengguna menikmati pembelian pada harga berpatutan.  Pengarah Penguatkuasa KPDNHEP Azman Adam berkata, penetapan itu juga antara usaha memastikan bekalan barangan tersebut tidak terputus mengikut lokaliti dan situasi semasa.  "Apabila kita menetapkan harga skim harga maksimum ni tujuan kita adalah untuk memastikan keberadaan barangan tersebut dalam pasaran yangg ke-2 harga yang bersesuaian mengikut situasi dan juga mengikut faktor-faktor yang ada dalam sesuatu tempat tersebutlah, jadi untuk Semenanjung saya rasa esok kita dapat lihat harga ayam akan diturunkan daripada RM9.30 kepada RM9.10 begitu juga dengan harga sayur", kata Azman yang ditemui selepas melakukan pemantauan harga Ops Back To School dan SHMKM di Pasar Raya Mydin di Jalan Baru, Perai pagi tadi.  Pihaknya tidak meletakkan sebarang sasaran berhubung penurunan harga sebaliknya mengikut trend terkini untuk memastikan tidak berlaku kenaikan sepanjang tempoh SHMKM.  Dalam pada itu, KPDNHEP tidak menerima sebarang aduan mengenai kenaikan harga mendadak di beberapa negeri yang terlibat banjir.  Menurut Azman, pihaknya hanya menerima aduan mengenai beberapa bekalan barangan terputus akibat masalah logistik.  Namun pihaknya kini sedang berusaha mengatasi masalah tersebut menerusi Operasi khusus yang akan bermula esok di Pahang bagi memastikan perkara itu tidak berulang lagi dalam usaha membantu mereka terjejas banjir.


Ops Bahis gerakkan jentera angkut puluhan tan sampah juga tumpu disinfeksi

SHAH ALAM 31 Disember- Atas permintaan penduduk, Operasi Bantu Hingga Selesai (Ops Bahis) anjuran Kementerian Komunikasi dan Multimedia, hari ini turut menggerakkan jentera berat bagi mengangkut berpuluh-puluh tan sampah ke pusat pembuangan ditetapkan.Menteri Komunikasi dan Multimedia Tan Sri Annuar Musa berkata, tumpuan turut diberikan kepada proses disinfeksi bagi mengelak berlaku jangkitan penyakit lain dalam kalangan penduduk terjejas banjir."Hari ini kita jangka 50 tan sampah dikeluarkan dengan kerjasama MRCB, TIME serta beberapa pihak yang telah meminjamkan peralatan untuk mengeluarkan sampah, kalau sampah lambat dikeluarkan kita bimbang membawa penyakit lain, kalau nak tunggu pihak berkuasa tempatan mereka pun bawah kemampuan" katanya yang menyertai 123 sukarelawan Ops Bahis di Sekolah Kebangsaan Taman Sri Muda, sebelum menziarahi salah sebuah rumah penduduk terjejas banjir di kawasan berkenaan. Pada program hari ini, Annuar turut meluangkan masa mengadakan majlis tahlil di kediaman Azman Ismail yang kehilangan ibu akibat kanser seminggu selepas dilanda banjir."Rumah ini saya datang kerana ada sedikit sejarahnya, waktu banjir memuncak (2 atau tiga hari banjir) saya mendapat mesej daripada tuan rumah (Azman) mengatakan mak mentuanya menghidap kanser tahap 4 dan perlu dipindahkan, saya minta bomba jalankan operasi menyelamat malam itu harung air bawa keluar Cik Jah (ibu mentua Azman) malangnya meninggal dunia beberapa hari selepas itu, katanya.Cuaca pagi tadi cuaca hujan, namun tidak mematahkan semangat para sukarelawan untuk terus membantu.Sepanjang 3 hari Ops Bahis diadakan kira-kira 1,500 sukarelawan terdiri daripada petugas KKMM, Jabatan Penerangan (JAPEN), syarikat telekomunikasi serta sukarelawan Rumah Prihatin Grand Season Kuala Lumpur terlibat dalam membantu membersihkan rumah penduduk terjejas banjir.Sukarelawan Komuniti Keluarga Malaysia dari kawasan setempat, pelajar UiTM dan kakitangan beberapa syarikat swasta antara yang turut menyertai Ops Bahis hari ini.Program berkonsep 'Keluarga Angkat' itu memberi tumpuan di tiga lokasi yang terjejas banjir iaitu di Taman Sri Muda di Shah Alam, Bukit Changgang di Kuala Langat dan Kampung Sungai Lui di Hulu Langat. Ia dijangka berakhir Ahad ini.


Pengecualian bayaran bil air Januari 2022, untuk pengguna domestik - Air Selangor

KUALA LUMPUR, 31 Disember- Pengurusan Air Selangor Sdn Bhd (Air Selangor) akan memberi pengecualian bayaran bil air bagi bulan Januari 2022 kepada pengguna akaun domestik di Selangor dan Kuala Lumpur yang terkesan akibat bencana banjir baru-baru ini.Dalam kenyataan hari ini, Air Selangor memaklumkan pengecualian tersebut merupakan sebahagian daripada Program Bantuan Selangor Bangkit (BSB) diumumkan Kerajaan Negeri Selangor. "Pengguna terjejas banjir akan menerima pengecualian bayaran bil air bagi tempoh satu bulan secara automatik dan tidak perlu mengisi atau menghantar sebarang borang kepada Air Selangor""Bil air bulanan akan terus dikeluarkan sepanjang tempoh pengecualian bayaran namun pengguna yang layak menerima pengecualian tidak perlu membuat sebarang bayaran bagi tempoh dinyatakan", menurut kenyataan itu.Untuk maklumat lanjut, pengguna boleh menghubungi Pusat Perhubungan Air Selangor menerusi talian 15300 atau di www.airselangor.com dan aplikasi Air Selangor.


Penutupan jalan & tiga laluan di Selangor belum dibuka

SELANGOR, 31 Disember- Masih terdapat tiga laluan di Selangor yang ditutup susulan banjir.Laluan yang terlibat terletak di kawasan kendalian -PD berbeza.Setakat 10 pagi tadi, Polis Selangor memaklumkan, laluan yang terlibat adalah di kawasan IPD Sepang iaitu di Jambatan Ft 31 Dengkil - Banting.Manakala di kawasan IPD Petaling Jaya, penutupan melibatkan jambatan menghala ke Lapangan Sasar Subang.Sementara di kawasan IPD Kajang pula, penutupan melibatkan Jalan Genting Peres - Kuala Klawang.


Agong, Permaisuri ucap takziah kepada keluarga Kuppan

KUALA LUMPUR, 31 Disember - Yang di-Pertuan Agong, Al-Sultan Abdullah Ri'ayatuddin Al-Mustafa Billah Shah, menzahirkan ucapan takziah kepada seluruh keluarga legenda bola sepak negara, Datuk M Kuppan yang meninggal dunia semalam.

Turut menzahirkan ucapan takziah ialah Raja Permaisuri Agong, Tunku Hajah Azizah Aminah Maimunah Iskandariah.

Menerusi catatan dalam Facebook Istana Negara, hari ini, Seri Paduka berdua menzahirkan perasaan sedih atas pemergian Kuppan, dan berharap keluarga mendiang sabar serta tabah menghadapi dugaan dan suasana sedih serta pilu itu.

"Seri Paduka amat menghargai khidmat bakti, jasa serta pengorbanan mendiang kepada negara dan menyifatkan pemergian mendiang sebagai satu kehilangan besar kepada dunia bola sepak negara," katanya.

Menurut catatan itu, mendiang yang berasal dari Pulau Pinang telah mewakili skuad bola sepak kebangsaan selama lapan tahun dari 1957 hingga 1965.

Ketika hayatnya, mendiang Kuppan turut mewakili pasukan bola sepak Pulau Pinang selama 10 musim sebelum mengumumkan persaraan pada 1967.


Amaran hujan berterusan buruk di Pahang dan Johor sehingga esok - METMalaysia

KUALA LUMPUR, 30 Disember - Kemas kini terbaru amaran cuaca buruk oleh Jabatan Meteorologi Malaysia setakat 12.30 tengahari tadi menunjukkan dua negeri iaitu Pahang dan Johor berada dalam status hujan lebat berterusan dijangka sehingga esok.Ia melibatkan daerah Jerantut, Maran, Kuantan, Bera, Pekan dan Rompin di PahangManakala di Johor melibatkan Segamat, Kluang, Mersing dan Kota Tinggi.Sementara itu amaran waspada iaitu hujan berterusan dijangka berlaku sehingga esok membabitkan negeri Pantai Timur iaitu Kelantan, Terengganu dan beberapa daerah di Pahang iaitu Tanah Tinggi Cameron, Lips, Raub, Bentong dan Temerloh.Johor juga dalam status waspada di daerah Tangkak, Muar, Batu Pahat, Pontian, Kulai dan Johor Bahru.Amaran cuaca waspada dengan hujan berterusan, namun sehingga Ahad pula dijangka berlaku di banyak kawasan sekitar Sabah.Ia melibatkan Pantai Barat (Tuaran, Ranau dan Kota Belud) , selain Sandakan ( Telupid, Beluran, Sandakan) serta Kudat.


PPN: Sarawak dan Kelantan beralih ke fasa 4

KUALA LUMPUR, 31 Disember- Sarawak dan Kelantan akan beralih ke Fasa 4, Pelan Pemulihan Negara (PPN) berkuatkuasa Isnin depan.Menteri Kanan Pertahanan, Datuk Seri Hishammuddin Tun Hussein berkata dengan peralihan fasa bagi kedua-dua negeri berkenaan, bermakna kesemua negeri di Malaysia telah beralih ke Fasa 4 PPN.Melalui kenyataan media,beliau merakamkan ucapan penghargaan dan tahniah kepada semua pihak khususnya Kerajaan Negeri yang bertungkus-lumus mengurus situasi pandemik di negeri masing-masing.Dalam pada itu, beliau menyeru orang ramai agar terus mematuhi Prosedur Operasi Standard (SOP) yang ditetapkan dengan penuh disiplin dan bertanggungjawab.Segala maklumat berkenaan SOP terkini boleh didapati di laman rasmi Majlis Keselamatan Negara(MKN).


Pandemik dan bencana: Tahun mencabar buat semua, namun perlu sabar dengan ujian

SEREMBAN, 31 Disember - (LAPORAN KHAS) Tahun 2021 bakal melabuhkan tirainya tidak kurang daripada 24 jam membawa kita mengimbas kembali peristiwa untuk tempoh tahun ini.

Cabaran tanpa diduga daripada pelbagai aspek termasuk kesihatan, pendidikan, keselamatan dan kebajikan merupakan perkara yang menjadi perhatian sepanjang tahun ini. Susulan COVID-19 yang masih membelenggu serta bencana banjir, ternyata memberi kesan kepada rakyat Malaysia.  Siapa sangka, bencana banjir besar pada tahun ini memberi impak kepada penduduk setempat.'Orang lama' menyifatkan bencana kali ini sebagai banjir kedua terbesar selepas 1971.Pengalaman ini sudah pasti meninggalkan memori yang akan terpahat tanpa garis masa bagi mereka yang terjejas dengan banjir.Hanya dengan berbekalkan pedoman dan nilai positif untuk bangkit dibawa ke tahun hadapan. Timbalan Pengarah Institut Kajian Etnik (KITA), Universiti Kebangsaan Malaysia (UKM), Professor Dr Kartini Aboo Talib@Khalid berkata, individu perlu bersifat optimis dalam mendepani lebih cabaran yang pelbagai pada masa akan datang. "Kita harus berfikiran positif dan optimis untuk mendepani masa depan kerana cabarannya seperti pandemik COVID-19."COVID-19 akan hidup bersama dengan kita lebih lima tahun dan akan membawa perubahan fasa pandemik kepada endemik," katanya yang ditemui secara eksklusif di Seremban.Sementara itu, orang awam yang ditemui rata-rata berharap agar apa jua keadaan pihak berwajib bertindak lebih cekap dan komprehensif bagi mengelak kegusaran yang berpanjangan.Muhammad Azriq Alif merupakan seorang pemaju berharap wabak penyakit itu akan berakhir."Saya harap wabak penyakit ini akan tamat dan pengurusan untuk COVID-19 di negara kita bertambah baik."Manakala untuk pengurusan jika berlaku bencana banjir harap bantuan disalurkan dengan cepat," katanya.Seorang jurujual, Muhammad Azri Ikhwan menyuarakan agar pendidikan negara tidak akan terjejas berikutan pandemik.Sebagai masyarakat majmuk di negara ini, pasti banyak nilai murni yang boleh dijadikan sebagai panduan dan pengajaran buat kita semua menjelang memasuki tahun baharu. Dua tahun kebelakangan ini merupakan tahun yang mencabar buat semua, namun kita perlu sabar dengan ujian.

Tekadkan azam, dan berdisiplin patuh kepada SOP yang telah ditetapkan.


Tiga sungai di Johor masih di paras waspada

JOHOR BAHRU, 31 Disember – Tiga sungai di Johor merekodkan bacaan waspada setakat 10 pagi.Menerusi kenyataan Pengarah Angkatan Pertahanan Awam Johor, Penolong Pesuruhjaya (PA) Kamal Mokhtar, Sungai Simpang Kanan di Parit Belemam, Batu Pahat, merekodkan bacaan 1.78 meter, berbanding aras bahaya, 1.5 meter.Manakala Sungai Endau di Kampung Labong, Mersing, merekodkan bacaan 1.23 meter, berbanding aras bahaya, satu meter.Sungai Kesang di Teluk Rimba, Tangkak pula, mencatatkan bacaan 2.57, berbanding aras bahaya, 2.5 meter.Trend aras air semasa di Sungai Simpang Kanan di Parit Belemam menunjukkan tiada perubahan. Manakala trend aras air bagi Sungai Endau di Kampung Labong dan Sungai Kesang di Teluk Rimba masing-masing menunjukkan status menurun.


Lokasi berisiko banjir, JBPM kenal pasti  272 lokasi

KUALA LUMPUR, 31 Disember- Sebanyak 272 lokasi di seluruh negara berisiko banjir.Jabatan Bomba dan penyelamat Malaysia (JBPM) mengenal pasti kesemua lokasi berkenaan, berikutan paras air yang mudah meningkat.Ketua Pengarah JBPM, Datuk Seri Mohammad Hamdan Wahid berkata lokasi berkenaan melibatkan sungai, persisiran pantai, air terjun dan tali air."Penilaian risiko dibuat dan tindakan diambil bagi mengawal risiko bencana."Lokasi-lokasi berkenaan telah dipantau JBPM sejak September lalu, namun disebabkan taburan hujan di luar jangkaan pada 18 hingga 20 Disember lepas di sembilan daerah di Selangor, telah menyebabkan operasi mencari dan menyelamat (SAR) terbatas", katanya. Kira-kira 66,000 anggota telah ditempatkan di sembilan daerah antaranya Sepang, Hulu Langat, Gombak dan Sabak Bernam bagi kerja-kerja menyelamat penduduk terjejas banjir.Dalam perkembangan lain, JBPM dengan kerjasama Jabatan Pengairan dan Saliran, Jabatan Meteorologi dan Agensi Pengurusan Bencana Negara akan mempergiatkan pemantauan berterusan khususnya fenomena alam yang kerap berubah.


Aras air bahaya, melibatkan Sg Dungun, Sg Golok dan Kg Temangan, Machang

KUALA LUMPUR, 31 Disember- Jabatan Pengairan dan Saliran (JPS) mengeluarkan amaran aras air bahaya melibatkan tiga kawasan.Ia termasuk di Sungai Dungun, Terengganu serta Sungai Golok, dan Kampung Temangan Machang, KelantanManakala status amaran dikeluarkan melibatkan enam kawasan iaitu tiga di Terengganu melibatkan Sungai Besut, Sungai Telemong, dan Sungai Nerus.Di Kelantan pula melibatkan, Sungai Kelantan dan Sungai Lanas.Sungai Luit, Pahang juga mencatatkan status amaran.


Banjir: penduduk terjejas di Pantai Timur meningkat

KUALA LUMPUR, 31 Disember- Penduduk terjejas banjir yang dipindahkan ke pusat pemindahan sementara (PPS) di Terengganu dan Kelantan mencatatkan peningkatan pagi ini.Portal Info Bencana Jabatan Kebajikan Masyarakat (JKM) melaporkan, sebanyak 390 penduduk daripada 115 keluarga ditempatkan di dua PPS di daerah Dungun setakat pukul 9 pagi.Penduduk terjejas banjir di Kelantan turut mencatatkan peningkatan berbanding pukul 9 malam tadi.Setakat jam 9 pagi, sebanyak 1,513 penduduk terjejas banjir daripada 445 keluarga ditempatkan di 18 PPS.Bagaimanapun, angka keseluruhan penduduk terjejas banjir di seluruh negara mencatatkan penurunan pagi ini berbanding malam tadi.Jumlah penduduk terjejas banjir di lima negeri ketika ini menurun kepada 4,829 mangsa membabitkan 1,477 keluarga yang dipindahkan di 58 PPS.Pahang mencatatkan 2,489 penduduk terjejas banjir di 33 PPS, Selangor dengan 408 orang di empat PPS dan Negeri Sembilan merekodkan 29 penduduk yang ditempatkan di sebuah PPS.


JPS ramal banjir, babit beberapa daerah di Pahang dan Johor

KUALA LUMPUR, 31 Disember- Jabatan Pengairan dan Saliran (JPS) meramalkan banjir secara berperingkat di Pahang dan Johor bermula hari ini.Menerusi hantaran di Twitter, JPS memaklumkan, banjir di Pahang melibatkan 10 daerah dijangka bermula pada jam 1 pagi manakala di Johor pada jam 2 petang.Ini susulan amaran hujan berterusan peringkat bahaya (merah) yang dikeluarkan oleh Jabatan Meteorologi Malaysia (MetMalaysia).JPS memaklumkan 10 daerah berkenaan meliputi Kuantan, Rompin, Pekan, Bera, Maran, Jerantut, Temerloh, Lipis, Raub dan Bentong.Di Kuantan, kawasan yang dijangka terjejas adalah Bandar Sungai Lembing, Kg Melayu, Kg Sungai Rimau, Kg Panching, Kg Pasir Kemudi, Kg Sungai Pinang, Bandar Kuantan, Sungai Isap dan kawasan rendah di sekitarnya.Ramalan banjir mulai 2 petang turut dikeluarkan JPS melibatkan lima daerah di Johor.Ia membabitkan Mersing, Batu Pahat, Kluang, Kota Tinggi dan Johor Bahru.


Seramai 4,990 penduduk terjejas banjir ditempatkan di 54 PPS

KUALA LUMPUR, 31 Disember - Perkembangan terkini banjir. Seramai 4,990 penduduk terjejas banjir melibatkan 1,499 keluarga, ditempatkan di 54 Pusat Pemindahan Sementara (PPS).Di Kelantan, 1,403 orang daripada 413 keluarga berlindung di 14 PPS.Di Terengganu pula, seramai 388 penduduk membabitkan 114 keluarga ditempatkan di dua PPS.Menurut Info Bencana Jabatan Kebajikan Masyarakat (JKM), 33 PPS dibuka di Pahang dengan menempatkan 2,704 orang.


Jumlah terkini penduduk terjejas banjir di Terengganu, 388 orang daripada 114 keluarga berada di dua PPS

DUNGUN, 31 Disember - Perkembangan banjir di Terengganu. Setakat pukul 10 malam tadi situasi banjir di negeri itu terus menunjukkan peningkatan penduduk terjejas ditempatkan di pusat pemindahan sementara (PPS).  Hanya daerah Dungun sahaja yang setakat ini yang merekodkan pemindahan. Menerusi kemaskini oleh Sekretariat Jawatankuasa Pengurusan Bencana Negeri, jumlah terkini penduduk terjejas seramai 388 orang daripada 114 keluarga di dua PPS.  PPS Dewan Orang Ramai Kampung Pasir Raja menempatkan 163 penduduk daripada 54 keluarga.  Manakala PPS Dewan Orang Ramai Kampung Shukor pula menempatkan seramai 225 penduduk terjejas daripada 60 keluarga.  Terdahulu, Jabatan Meteorologi Malaysia (MET Malaysia) masih mengekalkan amaran hujan berterusan peringkat merah di Daerah Besut, Setiu, Dungun, Hulu Terengganu dan Kemaman sehingga semalam.


Jumlah penduduk terjejas banjir di Hulu Dungun dijangka meningkat susulan hujan lebat berterusan

DUNGUN, 31 Disember - Polis menjangkakan akan berlaku peningkatan jumlah penduduk terjejas banjir akan dipindahkan di Hulu Dungun, ekoran limpahan air Sungai Dungun sedang membanjiri rumah penduduk susulan hujan lebat berterusan sejak petang semalam. Ketua Polis Daerah Dungun, Superintenden Baharudin Abdullah berkata, ia susulan daripada pembukaan sebuah lagi PPS di Kampung Shukor yang membabitkan 225 orang daripada 60 keluarga. Menurut Superintenden Baharudin, keadaan hujan lebat berterusan menyebabkan air Sungai Dungun meningkat dan melimpah serta berkemungkinan beberapa kampung lagi berpotensi dinaiki air.  Beliau berkata, penduduk di kawasan berisiko telah mula dipindahkan sejak pukul 10 pagi semalam dengan dibantu beberapa agensi kerajaan termasuk polis, Bomba dan Penyelamat serta Agensi Pertahanan Awam Malaysia. Tambahnya, walaupun masih terdapat rumah penduduk yang belum dinaiki air, namun kebanyakan mereka mengambil inisiatif berpindah lebih awal kerana hujan masih lebat.  Pihaknya turut mewujudkan Markas Taktikal di Kampung Jongok Batu yang beroperasi 24 jam bagi memudahkan urusan pemindahan penduduk.  Superintenden Baharudin berkata demikian selepas melakukan tinjauan situasi banjir di Kampung Pasir Raja dan Pusat Pemindahan Sementara (PPS) berkenaan petang semalam.


Mayat lelaki hilang akibat dihanyutkan arus deras ditemui

KUANTAN, 31 Disember - Mayat seorang lelaki yang dilaporkan hilang sejak 18 Disember lalu di jambatan Sri Damai, Sungai Belat, Kuantan ditemukan tersangkut pada tebing sungai itu, kira-kira pukul 8.10 malam, semalam.Mayat Mohd Firdaus Supiardi, 28 tahun, ditemukan oleh pihak bomba kira-kira tiga kilometer dari lokasi terakhir disyaki hilang.Penolong Pengarah Operasi Jabatan Bomba dan Penyelamat Malaysia (JBPM) Pahang, Ismail Abdul Ghani berkata, pihaknya sebelum itu dimaklumkan mengenai penemuan mayat itu oleh orang awam yang mendakwa ternampak mayat terapung daripada jambatan Sungai Belat pada pukul 7.20 malam.Susulan itu, 10 pegawai daripada Balai Bomba dan Penyelamat Taman Tas bergegas ke lokasi dan membawa naik mayat mangsa dengan mengunakan satu bot fiber.Mayat mangsa kemudiannya diserahkan kepada polis dan dihantar ke Hospital Tengku Ampuan Afzan untuk tindakan selanjutnya.Pada 18 Disember lalu, Mohd Firdaus dari Jaya Gading dilaporkan dihanyutkan arus deras di jambatan Sungai Belat di Kampung Sri Damai, Kuantan.Kredit foto: JBPM Pahang


Agensi kerajaan kini lebih bersiap siaga hadapi gelombang kedua banjir

KUALA LUMPUR, 30 Disember - Agensi-agensi kerajaan berkaitan banjir kini lebih bersiap siaga dan bertindak pantas untuk berdepan gelombang kedua banjir.Jelas Ketua Setiausaha Negara Tan Sri Mohd Zuki Ali, agensi seperti ATM, PDRM dan JBPM bergerak lebih cepat berdasarkan pengalaman menghadapi gelombang pertama sebelum ini.

"Memang betul selepas kita mengadakan mesyuarat hari ini, apa yang kita masih bergerak, kita bergerak dengan begitu cepat, kerana pengalaman yang kita lalui daripada pengalaman pertama la. kit aberharap kita berdoa juga la mudah-mudahan yang gelombang kedua sekiranya berlaku ini kita telah cukup bersedia lah, utama sekali, saya lihat negeri-negeri di pantai timur ni memang dari segi kesiapsiagaan mereka dah ada pun, mereka dah seringkali dilanda bencana banjir", kata Tan Sri Mohd Zuki Terdahulu, beliau menghadiri taklimat agensi berkaitan banjir di ibu negara.Masyarakat diminta sentiasa waspada dengan ramalan cuaca yang dikeluarkan MetMalaysia.


Terperangkap dalam banjir di ladang selepas air sungai melimpah

KEMAMAN, 30 Disember - Seorang pekerja Ladang Risda di Cherul, Kemaman, Terengganu berhadapan detik cemas apabila terperangkap dalam banjir di kawasan ladang berkenaan selepas air Sungai Cherul melimpah.Mangsa, Adam Haqimi Aqil Alias, 21 tahun berjaya diselamatkan kira-kira pukul 4.40 petang.Ketua Balai Bomba dan Penyelamat Cheneh, Penolong Penguasa Bomba Mohamad Hanif Che Khalid berkata, bomba menerima panggilan memohon bantuan daripada mangsa kira-kira pukul 11 pagi. Sebaik menerima panggilan, gerakan mencari dan menyelamat (SAR) dilakukan dengan kekuatan 14 anggota bersama polis dan dibantu orang awam.  "Operasi SAR bermula kira-kira pukul dua petang dengan menggunakan sebuah bot milik bomba dan bot gentian kaca orang awam.  Pasukan penyelamat mengambil masa lebih dua jam untuk menyelamatkan mangsa ekoran lokasi kejadian terletak kira-kira 40 kilometer dari jalan luar", kata Mohamad Hanif kepada wartawan.


Empat Mayat Ditemukan Terapung

LUMUT, 30 Disember - Empat mayat tanpa identiti ditemukan terapung oleh Agensi Penguatkuasaan Maritim Malaysia (Maritim) Negeri Perak, pada kedudukan 14.2 batu nautika, barat Pulau Buloh, Kepulauan Sembilan, hari ini. Tiga daripadanya wanita dan seorang lelaki.  Pengarah Maritim Negeri, Kapten Shahrizan Raman berkata, Pusat Operasi Maritim Negeri Perak (PUSOP) telah menerima maklumat awal berhubung penemuan tersebut oleh komuniti nelayan pada pukul 9.05 pagi.  "Sepasukan anggota dari Kapal Maritim (KM) Nyalau telah diatur gerak ke lokasi dan menemukan kesemua mayat tersebut pada jam 2.08 minit petang", katanya.  Tambah beliau, pihaknya tidak menolak kemungkinan terdapat unsur jenayah di laut dan siasatan masih dijalankan. Kesemua mayat telah dibawa ke Jeti Kastam Diraja Malaysia, Kampung Acheh dan diserahkan kepada pihak polis untuk tindakan lanjut.


'Mobile Fix' bantu pendawai elektrik penduduk terjejas banjir di Pahang,Selangor dan KL

KUANTAN, 30 Disember  - Program 'Mobile Fix' oleh Yayasan Inovasi Malaysia (YIM), kini digerakkan bagi kerja pemeriksaan pendawaian elektrik secara percuma di kediaman penduduk terjejas banjir di Pahang, Selangor dan Kuala Lumpur. Menteri Sains, Teknologi dan Inovasi, Datuk Seri Dr Adham Baba berkata, program dilaksana bagi memastikan kediaman yang ditenggelami banjir adalah selamat daripada sebarang litar pintas. Menurut beliau, pihak YIM turut membantu membaik pulih kerosakan peralatan elektrik dan elektronik, serta memberi khidmat nasihat mengenai penggunaan barangan yang ditenggelami air banjir.  "Kerana di kawasan ini air naik lebih kurang 6 kaki dan melibatkan banyak terkesannya alat elektrikal. Jadi dengan adanya peserta-peserta atau pakar-pakar dalam membaik pulih alat-alat elektrik serta soket letrik kita memberi bantuan kepada penduduk di sinilah. Ini sebahagian daripada usaha MOSTI turun ke padang untuk membantu mangsa-mangsa banjir".

Dr Adham berkata demikian selepas program penyerahan bantuan banjir Kementerian Sains, Teknologi dan Inovasi (MOSTI) di Perumahan Awam Kos Rendah (PAKR) Sungai Pandan, di sini.


Seramai 4,280 penduduk daripada 1,311 keluarga masih berlindung di PPS

KUANTAN, 30 Disember - Perkembangan banjir di Pahang. Sehingga 6.30 petang tadi, seramai 4,280 penduduk daripada 1,311 keluarga masih berada di PPS. Jumlah itu berkurang berbanding 4,511 penduduk daripada 1,386 keluarga pada 3 petang tadi.  Menurut InfoBencana JKM, mereka kini ditempatkan di 36 buah PPS.  Penduduk kawasan berisiko banjir terutama di daerah Kuantan kini dalam keadaan bersiap siaga memandangkan hujan lebat tanpa henti sejak malam semalam.


Peruntukan RM200 juta bantu petani dan penternak yang terkesan akibat bencana banjir termasuk ternakan ikan patin

TEMERLOH, 30 Disember - Kerajaan memperuntukkan RM200 juta bagi membantu petani dan penternak yang terkesan ekoran kebun atau ternakan musnah akibat bencana banjir termasuk ternakan ikan patin.  Timbalan Menteri Pertanian dan Industri Makanan I, Datuk Seri Ahmad Hamzah berkata, proses penilaian menyeluruh sedang disegerakan bagi mengenal pasti kerosakan dan jumlah kerugian sebenar golongan sasaran agar bantuan yang sewajarnya dapat disediakan.  "Kita akan pergi melihat setakat manakah kerosakan yang berlaku. Kita bukan beri ganti rugi kita hanya memberikan bantuan untuk meringankan beban mereka. Pihak perikanan pun ada untuk membuat bancian dan juga analisa", Ahmad bercakap kepada pemberita selepas menyampaikan bantuan MAFI Prihatin kepada ahli Pertubuhan Peladang yang terkesan dan meninjau kawasan projek yang musnah akibat bencana banjir baru-baru ini, di sini. Berdasarkan maklumat awal, penternak terjejas yang direkodkan di Pahang sehingga kini berjumlah 55 orang.  Antara Pertubuhan Peladang Kawasan (PPK) yang terjejas ialah PPK Temerloh, Bentong, Kuala Lipis, Tembeling, Bera, Maran, Chenor, Pekan, Pulau Tawar, Jerantut dan PPK Rompin.  Ahmad berkata, MAFI bersama Lembaga Pertubuhan Peladang (LPP) telah mengadakan aktiviti pembersihan melalui Skuad Sukarelawan Pascabanjir serta Kelab Sukan dan Rekreasi (KSR) juga mengaktifkan Bilik Bencana Banjir bagi membantu mangsa banjir yang terkesan di seluruh negara.


BANJIR: ATM atur gerak anggota, aset ke 86 lokasi hadapi gelombang ke-2 - Hishammuddin

PENGKALAN CHEPA, 30 Disember - Angkatan Tentera Malaysia (ATM) telah mengatur gerak anggota dan aset melibatkan 86 lokasi di seluruh negara bagi membantu NADMA serta agensi-agensi berkaitan menghadapi banjir gelombang kedua.Menteri Kanan Pertahanan, Datuk Seri Hishammuddin Tun Hussein berkata, ini melibatkan 115 pegawai dan 2,768 anggota lain-lain pangkat, termasuk penggunaan beberapa aset penting bagi tujuan menyelamat."Saya dah arahkan panglima angkatan tentera serta panglima-panglima perkhidmatan untuk memastikan kesiapsiagaan anggota ATM terutama di negeri-negeri berkenaan berada pada tahap tertinggi. Ia penting demi memastikan atur gerak keseluruhan aset yang ada daripada kita bila-bila masa dan koordinasinya mesti dilaksanakan di peringkat negeri.

"Kita meletakkan pasukan perubatan ATM dalam keadaan sedia bagi melaksanakan bantuan perubatan dan kawalan pencegahan jangkitan COVID-19 di pusat pemindahan sementara, kita koordinasi bantuan pesawat udara ATM, memastikan hospital dan poliklinik ATM sentiasa dalam keadaan siap siaga", kata Hishammuddin pada sidang media selepas mengadakan lawatan kerja ke Markas Briged Kelapan Infantri Malaysia, Pengkalan Chepa, di sini hari ini.Jelas beliau, setakat ini ATM telah melaksanakan beberapa pendekatan termasuk menyediakan satu batalion dalam keadaan bersiap siaga di setiap negeri untuk diatur gerak ke lokasi terjejas banjir. Perancangan itu akan dikemas kini dari masa ke masa mengikut situasi banjir di sesebuah negeri dan sesuatu kawasan.


Dua jajahan di Kelantan kembali dilanda banjir, 10 PPS dibuka

JELI, 31 Disember - Kelantan kembali dilanda banjir apabila 10 Pusat Pemindahan Sementara (PPS) dibuka hari ini selepas dua jajahan iaitu Jeli dan Kuala Krai mula dinaiki air. Laman info bencana banjir JKM melaporkan, setakat pukul 4 petang tadi, 833 penduduk terjejas banjir membabitkan 232 keluarga berlindung di PPS berkenaan. "Paling ramai dipindahkan di Jeli iaitu 725 penduduk daripada 205 keluarga. Sementara di Kuala Krai, tiga PPS dibuka membabitkan 108 penduduk daripada 27 Keluarga.Ini termasuk PPS Masjid Chuchoh Puteri A, Madrasah Chuchoh Puteri A dan Pusat Komuniti Chuchoh Puteri A",menurut kenyataan itu. Sementara itu, Public Info Banjir JPS melaporkan, sungai utama di negeri itu mencatatkan paras melebihi amaran iaitu Sungai Golok di Kg. Jenob Tanah Merah, 23.23 meter (22.5) Paras amaran.  Sementara dua sungai melebihi paras waspada iaitu Sungai Kelantan di Kuala Krai (20.39) dan Sungai Lanas di Ayer Lanas Jeli (29 meter). Dalam pada itu, PPS SK Tok Deh yang sebelum ini menempatkan 30 penduduk terakhir sudah ditutup hari ini.


Penduduk terjejas banjir boleh buat pembelian barangan elektrik di 1,400 premis

PUTRAJAYA, 30 Disember - Penduduk terjejas banjir boleh membeli barangan elektrik dengan kemudahan baucar rebat RM500 di bawah program ‘Sustainability Achieved via Energy Efficiency’ (SAVE) bermula 7 Januari depan.Menurut Menteri Tenaga dan Sumber Asli, Datuk Seri Takiyuddin Hassan, terdapat kira-kira 1,400 premis perniagaan berdaftar meliputi premis fizikal serta platform e-dagang menawarkan pembelian menggunakan baucar rebat berkenaan.Berdasarkan data terkini, inisiatif melalui program SAVE ini akan memberi manfaat kepada 80 ribu isi rumah dan jumlah itu akan dikemas kini dari semasa ke semasa."Saya mengarahkan supaya ditambah lagi kedai berdaftar untuk memudahkan penduduk, kita ada senarai lebih kurang 1,400 outlet dan kita akan tambah lagi melalui online," Datuk Seri Takiyuddin memaklumkan perkara itu selepas mengumumkan pelaksanaan Pelan Hala Tuju Tenaga Boleh Baharu Malaysia (MyRER), di Putrajaya.Semalam, Perdana Menteri Datuk Seri Ismail Sabri Yaakob mengumumkan pemberian baucar pembelian peralatan elektrik untuk penduduk terjejas banjir.Setiap ketua isi rumah yang layak boleh memohon dan mendapatkan baucar bernilai RM500 semasa membuat pembelian.


Klang jadi kawasan angkat MOTAC, bantu percepat kerja-kerja pembersihan pascabanjir

KLANG, 30 Disember - Kementerian Pelancongan, Seni dan Budaya (MOTAC) menggerakkan misi bantuan pascabanjir ke daerah Klang yang dijadikan sebagai kawasan angkat bagi membantu proses pembersihan pasca banjir.Misi digerakkan ke kawasan Taman Sri Muda dalam daerah Klang yang menjadi antara kawasan paling terjejas teruk.Ketua Setiausaha MOTAC, Datuk Dr. Noor Zari Hamat berkata seramai 150 kakitangan serta agensi di bawahnya terlibat sebagai sukarelawan untuk misi bantuan khas ini termasuklah pasukan Voluntourism dalam kalangan penggiat industri di bawah MOTAC.Sebelum ini Kumpulan Misi Bantuan itu telah beberapa kali ke kawasan tersebut bagi misi bantuan pascabanjir, namun begitu, ini merupakan misi pertamanya setelah kawasan itu dijadikan kawasan angkat.MOTAC turut menggerakkan misi bantuan pascabanjir ke lokasi-lokasi lain yang terjejas teruk di Selangor dan Pahang.Setakat semalam, sekurang-kurangnya 30 Misi PascaBanjir telah dilaksanakan melibatkan lebih kurang 1000 sukarelawan.


JKDM rampas dadah RM1.8 Juta

BUTTERWORTH, 30 Disember - Jabatan Kastam Diraja Malaysia (JKDM) Pulau Pinang berjaya menggagalkan aktiviti penyeludupan dadah menggunakan syarikat kurier untuk diseludup ke luar negara.  Menerusinya, lebih 18 Kilogram dadah disyaki Methamphetamine yang dianggarkan bernilai RM1.8 Juta berjaya dirampas dalam serbuan di sebuah syarikat kurier dekat Pusat Perniagaan Raja Uda, Butterworth. Pengarah JKDM negeri, Abdul Halim Ramli berkata, hasil serbuan pihaknya menemui 104 bungkusan plastik lutsinar berisi dadah yang diletakkan didalam tiub tayar basikal.  Modus operandi berkenaan digunakan bagi mengaburi mata pihak berkuasa.  Kesemua 20 buah basikal itu diletakkan di dalam 10 buah kotak kononnya untuk dipasarkan ke salah sebuah negara di Oceania.  "kita akan tengok segala angle dlm siasatan yg kita buat pengirim, penghantar, negara kita akan tengok melalui jugak dokumen yang kita dapat untuk kita buat siasatan lanjut,dokumen awal yang kita dapat itu menunjukkan ianya daripada syarikat basikal tetapi  kita tak boleh nak jelaskan lagi sejelas-jelasnya", demikian menurut Abdul Halim dalam sidang media di Butterworth. Setakat ini, tiada tangkapan dibuat dan pihaknya masih menjalankan siasatan lanjut berhubung penemuan dadah ini termasuk mencari mereka yang terlibat.  Kes disiasat mengikut Seksyen 39B Akta Dadah Berbahaya 1952.


Amaran hujan berterusan di Kelantan, Terengganu dan Pahang

KUALA LUMPUR, 30 Disember- Jabatan Meteorologi Malaysia (MetMalaysia) mengeluarkan Amaran Hujan Berterusan (bahaya) di Kelantan sehingga esok, selain Amaran Hujan Berterusan (buruk) masing-masing di empat kawasan di Kelantan, Terengganu dan Pahang sehingga Sabtu ini.Berdasarkan laman web MetMalaysia, hujan sangat lebat berterusan dijangka berlaku di Jeli, selain di Tanah Merah, Machang, Kuala Krai dan Gua Musang.Di Terengganu, kawasan dijangka hujan membabitkan Besut, Hulu Terengganu, Dungun dan Kemaman, manakala Jerantut, Maran, Kuantan dan Pekan di Pahang.MetMalaysia turut mengeluarkan Amaran Hujan Berterusan (waspada) sehingga Sabtu ini di Perlis, manakala di Kedah membabitkan kawasan Kubang Pasu, Pokok Sena, Padang Terap, Pendang, Sik dan Baling.Di Perak, ia membabitkan kawasan Hulu Perak, manakala di Tumpat, Pasir Mas, Kota Bharu Bachok dan Pasir Puteh di Kelantan.Di Terengganu, Setiu, Kuala Nerus, Kuala Terengganu dan Marang; Pahang di Tanah Tinggi Cameron, Lipis dan Rompin serta di seluruh Johor.Selain itu, hujan berterusan di jangka berlaku sehingga Ahad ini di Sabah iaitu di kawasan Pantai Barat (Ranau), Tawau (Lahad Datu), Sandakan (Telupid, Kinabatangan, Beluran dan Sandakan) serta Kudat.


Kerjasama kerajaan dan rakyat, permudah bantuan ketika bencana

KUALA LUMPUR, 30 Disember- Bersatu demi membantu Keluarga Malaysia.Atas semangat itu, musibah banjir baru-baru ini menyaksikan pelbagai pihak saling membantu bagi meringankan beban penduduk terjejas.Ketua Pengarah Majlis Keselamatan Negara, Datuk Rodzi Md Saad berkata, proses menyalurkan bantuan logistik dan makanan jadi lebih pantas apabila kerajaan dan masyarakat bekerjasama."Ringkasnya tanggungjawab itu harus ada, kesedaran itu harus ada pada setiap masyarakat dan saya yakin jika seluruh rakyat menyahut cabaran ini, bertingkah laku untuk bersama memainkan peranan, pengurusan banjir akan lebih baik."Kita boleh menyelamatkan lebih banyak nyawa, kita boleh menyelamatkan lebih banyak harta benda", katanya dalam program wawancara bersama BERNAMA.Ujarnya, sebagai persediaan menghadapi gelombang kedua banjir, MKN akan terus bekerjasama rapat dengan agensi kerajaan termasuk Agensi Pengurusan Bencana Negara (NADMA).


Program JTDL FAMA Perlis catat RM460,000

KANGAR, 29 Disember - Program Jualan Terus Dari Ladang (JTDL) yang dilaksanakan Lembaga Pemasaran Pertanian Persekutuan (FAMA) Negeri Perlis merekodkan nilai jualan mencecah lebih RM460,000.Nilai jualan berkenaan diperolehi hasil penganjuran 46 program JTDL sepanjang tahun ini.Menurut Timbalan Pengarah FAMA Negeri, Fakrul Hayat Abdullah, JTDL dilaksanakan dalam usaha FAMA membantu petani, penternak dan nelayan memasarkan secara terus setiap barangan kepada pembeli tanpa melalui orang tengah."Konsep JTDL ini berlangsung selama dua hari dan kali pertama diketengahkan FAMA Perlis bagi memberi peluang khususnya mereka yang bekerja pejabat mendapat pelbagai barangan segar selepas waktu pejabat" Kata Fakrul Hayat pada JTDLb ertempat di perkarangan Agrobazaar FAMA Taman Sena Indah, Kangar.Menerusi JTDL ini, antara barangan keperluan yang ditawarkan termasuk pelbagai jenis sayur-sayuran, buah-buahan dan juga hasil laut segar pada harga lebih murah berbanding harga pasaran.


Banjir: MINDEF sumbang RM500 bagi tentera, awam di kem batu tiga Temerloh

KUALA LUMPUR, 30 Disember - Kementerian Pertahanan (MINDEF) menyumbang wang tunai RM500 kepada 104 keluarga termasuk 26 keluarga warga awam MINDEF di Kem Batu Tiga, Temerloh di Pahang yang terjejas banjir baru-baru ini.Menteri Kanan Pertahanan, Datuk Seri Hishammuddin Tun Hussein berkata pemberian berkenaan sebagai tambahan kepada bantuan RM1,000 yang diumumkan Perdana Menteri Datuk Seri Ismail Sabri Yaakob dan bantuan RM500 yang diumumkan Kerajaan Pahang sebelum ini.Beliau berkata selain wang tunai, MINDEF turut membekalkan bakul makanan serta kelengkapan asas rumah seperti peti ais, cerek, dapur, periuk nasi, bantal, tilam, cadar, selimut dan katil.Datuk Seri Hishammuddin berkata kementeriannya turut menyalurkan peruntukan RM10,000 khusus untuk Sekolah Kelas Al-Quran dan Fardu Ain di Kem Batu Tiga bagi tujuan membaik pulih kerosakan.“InsyaAllah, saya akan umumkan bantuan-bantuan tambahan dari masa ke masa kepada anggota Angkatan Tentera Malaysia (ATM), (warga) awam MINDEF dan veteran ATM di seluruh negara yang terjejas akibat banjir baru-baru ini. Semoga dipermudahkan setiap urusan mereka,” katanya menerusi laman Facebook rasminya hari ini.Selain itu, Datuk Seri Hishammuddin berkata bekalan elektrik di kem berkenaan antara yang terjejas dan belum pulih sepenuhnya sehingga sekarang walaupun air telah surut.“Saya berterima kasih kepada pihak Tenaga Nasional Berhad (TNB) kerana terus beri perhatian dengan membekalkan tenaga elektrik sementara menggunakan generator.“Namun dalam masa sama, saya turut terangkan betapa pentingnya bekalan elektrik di kem ini, bukan sahaja untuk pengoperasian tetapi juga demi kegunaan penghuni di Rumah Keluarga Angkatan Tentera dalam kem ini,” katanya.Datuk Seri Hishammuddin juga meminta TNB agar mempercepatkan proses baik pulih agar membolehkan bekalan elektrik dibekalkan seperti sediakala tanpa menggunakan generator demi kepentingan operasi kem dan seluruh anggota serta keluarga di kem berkenaan. - BERNAMA


Penggantian sijil yang musnah akibat banjir diberi secara percuma oleh JAIP

PAHANG, 29 Disember - Jabatan Agama Islam Pahang (JAIP) memperuntukan RM2,000 bagi menggantikan sijil-sijil yang musnah akibat banjir secara percuma.Dianggarkan 10 ribu keluarga Islam yang terlibat banjir berdepan risiko kemusnahan dokumen penting, termasuk sijil nikah, cerai dan rujuk.  Menteri Besar Pahang Datuk Seri Wan Rosdy Wan Ismail berkata, bagi mendapatkan penggantian dokumen, orang ramai boleh berurusan di14 Pejabat Agama Islam Daerah bermula Isnin ini hingga 28 Februari tahun hadapan, tanpa perlu janji temu."Program penggantian semula sijil nikah, cerai dan rujuk yang musnah akibat banjir secara percuma dianggarkan melibatkan 10,000 keluarga Islam. Kerajaan memperuntukkan lebih kurang RM200,000 bagi tujuan tersebut. Orang ramai boleh berurusan di 14 buah Pejabat Agama Islam Daerah bagi untuk urusan tersebut", kata Wan Rosdy. Penggantian secara percuma itu dianggarkan melibatkan sejumlah 8,000 sijil nikah, 1,500 sijil cerai dan 500 sijil rujuk.


Pembinaan semula rumah mangsa banjir di luar bandar yang rosak dan tidak boleh diduduki akan dibiayai

PAHANG, 29 Disember - Kementerian Pembangunan Luar Bandar (KPLB) akan membiayai pembinaan semula rumah mangsa banjir di luar bandar yang rosak dan tidak boleh diduduki. Menterinya,Datuk Seri Mahdzir Khalid berkata, RM56,000 diperuntukkan bagi membina setiap unit rumah baharu manakala RM15,000 untuk baik pulih. Jelas beliau, keutamaan akan diberi kepada mangsa yang berada di kawasan luar bandar dan golongan yang layak.  "Dia ada mengesahkan misalannya ada 7 rumah kampung sana. Sebab sekarang data tu kita tak dapat sepenuhnya lagi. Tapi mana yang dah dapat kita boleh laksanakan setiap rumah ikut kos lah. Maksimum baiki RM15,000. Kalau lebih kita minta" Katanya selepas meninjau kawasan banjir dan menyampaikan sumbangan di Kampung Batu Kapor, Mentakab, Pahang.Tambah Datuk Seri Mahdzir, bancian jumlah rumah perlu diperbaiki dan dibina semula, sedang dilakukan.